El TSJC requereix a l'Institut Català de la Salut que proporcioni equips de protecció al personal sanitari\nQuatre jutjats insten el Govern a confinar a casa els mossos amb patologies prèvies\n3 min. Barcelona 31/03/2020 17:01\n651x366 Professionals de la Vall d'Hebron equipant-se per atendre pacients afectats pel covid-19 / Vall d'Hebron Barcelona Hospital Campus. Professionals de la Vall d'Hebron equipant-se per atendre pacients afectats pel covid-19 / Vall d'Hebron Barcelona Hospital Campus.\nIgual com ja ha fet un altre jutjat amb la conselleria de Salut de Madrid, la sala social del Tribunal Superior de Justícia de Catalunya ha emès un requeriment a l'Institut Català de la Salut i 32 entitats més perquè equipin com més ràpidament millor tot el personal sanitari amb material de protecció per continuar lluitant contra l'emergència del covid-19. El sindicat Metges de Catalunya havia demandat l'organisme i la resta d'entitats i sol·licitava al tribunal que establís una mesura cautelaríssima perquè es fes arribar el material de protecció als professionals en 24 hores.\nLa resolució del tribunal subratlla que la declaració de l'estat d'alarma i el confinament total de la població per fer front a l'emergència del coronavirus "evidencia una veritable situació de risc" per a molts treballadors, i especialment per als professionals sanitaris. Els magistrats que han estudiat la demanda diuen que les mateixes autoritats admeten que no disposen "de prou mitjans" per protegir els treballadors de la sanitat i per això ordenen la mesura cautelar que obliga, tan bon punt es rebi el material, a repartir-lo entre els centres de manera urgent.\nTant sindicats com professionals admeten que des de l'inici de la crisi els ha arribat alguna partida de subministraments, però apunten que la situació "és crítica". El poc material que els ha arribat els obliga a allargar la vida útil de mascaretes, guants, bates i ulleres, i no saben si les futures partides arribaran abans que es quedin sense aquest primer material que ara estan estirant.\nTot i que el TSJC els dona la raó i ordena el repartiment del material, l'execució de la mesura no serà immediata, perquè l'ICS i la resta d'entitats demandades tenen 20 dies per presentar recurs des del moment que els notifiquin l'acord judicial.\nDe fet, aquest és el mateix obstacle amb què han topat la resta de demandes presentades a l'Estat per exigir la protecció del personal sanitari. La primera es va presentar davant d'un jutjat social de Madrid, que va ser el primer a ordenar a la conselleria de Salut d'aquesta comunitat que dotés el personal sanitari dels equips de protecció pertinents per fer front a la pandèmia. El Tribunal Suprem estudia una demanda contra el ministeri de Sanitat de la Confederació Estatal de Sindicats de Metges (CESM).\nQuatre jutjats urgeixen a confinar alguns mossos\nD'altra banda quatre jutjats contenciosos administratius més, dos de Barcelona i dos de la demarcació de Tarragona, han urgit al Govern perquè confini a casa alguns agents dels Mossos d'Esquadra amb patologies prèvies que formen part del col·lectiu més vulnerable al covid-19. Els jutges han donat la raó al sindicat SAP-FEPOL.\nEl conseller d'Interior, Miquel Buch, ha explicat aquest dimarts que actualment ja hi ha 1.400 mossos aïllats preventivament pel virus. Un centenar, a més, han donat positiu de la prova del covid-19. Entre els policies locals hi ha 643 aïllats i 118 positius més, segons les dades del departament.\nEl Govern impulsa la gratuïtat de peatges i transport públic durant la crisi sanitària\nDos jutges més també investiguen la gestió del ministeri de Justícia durant el coronavirus, un a Madrid i un altre a Barcelona. Es tracta d'una altra demanda presentada per un sindicat davant la falta de material de protecció com ara mascaretes, guants i gels desinfectants.\nEl TSJC exigeix mascaretes i tests de covid-19 per als Mossos, on creix l'afectació del virus\nConflictes actuals: identitats o classes?\nEl futbol alemany es solidaritza amb les manifestacions dels Estats Units\nTenim dos anys


Haus Leitgeb Telfes im Stubai Àustria - Ofertes d'hotels amb els MILLORS DESCOMPTES EN LÍNIA\nGagers 39, Gagers, Telfes im Stubai, Àustria, 6165 - Veure al mapa\n"Wonderful apartment Very beautiful valley"\nMés informació sobre Haus Leitgeb\nAl visitar Telfes im Stubai, vosté es sentirà com a casa a Haus Leitgeb, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Haus Leitgeb, l'excelent servei i instal.lacions superiors faran de la vostra estada una experiència inoblidable. L'hotel ofereix habitació familiar per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, TV satèl•lit/cable, nevera a cada habitació. L'hotel compta amb una llista completa de comoditats, com esquí, jardí. Les seves instal.lacions de primera i una situació excelent fan de Haus Leitgeb la base perfecta per a gaudir de la seva estada a Telfes im Stubai.\nTots els tipus de viatgers (32) Parelles (1) Famílies amb infants petits (15) Famílies amb infants grans (9) Grups (8)


L’AMPA es reuneix amb el Consorci per reclamar les millores urgents de la cuina | AMPA Torrent\nPosted on 12 de Març de 2018 By Ampa Torrent\nAquest dimecres, 14 de març, l’AMPA de l’Escola Torrent d’en Melis, juntament amb la direcció de l’escola, es reunirà amb el Consorci d’Educació de Barcelona per reclamar una vegada més la reforma de la cuina. Es farà entrega de les signatures que hem anat recollint aquests mesos i s’explicarà als responsables de l’entitat que els pares i mares de l’escola estan disposats a lluitar per aconseguir-ho. Esperem que la reunió acabi amb bones notícies per als infants de l’escola, que són els principals perjudicats del lamentable estat en què es troba la cuina.\nUs adjuntem el Powerpoint sobre l’estat de la cuina que hem preparat per a les reunions amb les famílies. A més, com a mesura de pressió, hem enviat un text per exposar el problema a diversos mitjans de comunicació amb l’objectiu que se’n facin ressò. Tot seguit us el copiem:\nUna cuina nova per al Torrent\nFa prop de 30 anys els edificis públics que allotgen centres educatius d’infantil, primària i secundària, avui sota responsabilitat del Consorci d’Educació de la ciutat de Barcelona, no estan rebent l’atenció, el manteniment i l’adequació d’espais que necessiten.\nMolts d’aquests centres educatius van obrir les portes a la dècada dels anys vuitanta. Són edificis ben dissenyats, ben orientats, amplis i funcionals, però que pel seu ús i desgast els cal una inversió important en les instal·lacions, i aquesta inversió és responsabilitat del Consorci d’Educació de Barcelona.\nAquests darrers anys ha calgut adequar espais per adaptar-los a la llei d’accessibilitat (Llei 13/2014, de 30 d’octubre), però encara resten reformes per fer motivades pel desgast i l’ús. Per exemple dels patis, dels lavabos, dels tancaments de les finestres i les portes.\nUna instal·lació a la qual cal dedicar una atenció especial és la cuina dels menjadors escolars. La seva gestió va passar preferentment i majoritàriament a mans privades amb el Decret 160/1996, de 14 de maig, pel qual es regula el servei escolar de menjador als centres docents públics de titularitat del Departament d’Ensenyament, i no s’ha assumit la responsabilitat política del seu manteniment.\nTots els menjadors escolars són avui dia a mans d’empreses privades gestionades amb més o menys encert, però no ha passat a mans privades l’actualització i la renovació de les instal·lacions ni els estris de cuina, que actualment a moltes escoles són molt obsolets i precaris. Aquesta actualització és responsabilitat del Consorci d’Educació de Barcelona. Es tracta d’unes reformes que ara, any 2018, són més que necessàries, són urgents, a tots els edificis escolars de vella creació.\nUn bon exemple d’això és l’escola Torrent d’en Melis, al barri del Guinardó a Barcelona, que fa quatre anys que reclama la reforma de la cuina perquè està obsoleta i no s’ajusta a les necessitats actuals de tots els alumnes a qui ha de proporcionar diàriament el menjar. “L’estat de la cuina és deplorable”, afirma una mare de la comissió Escola Digna de l’AMPA del Torrent, i segueix: “Instal·lacions en mal estat, el forn no funciona correctament, ni permet regular la temperatura, la cuinera ha patit cremades, la línia calenta està en mal estat, cap armari té portes per tancar, la instal·lació elèctrica s’ha de revisar. La marmita es va espatllar a mig curs de l’any passat i el Consorci la va canviar a correcuita.”\nL’Associació de Mares i Pares del Torrent d’en Melis fa temps que reclama una reforma de les instal·lacions de la cuina i s’ha posat en contacte amb els responsables del Consorci per arribar a un compromís sobre aquesta reforma. Per això està recollint signatures entre les famílies de l’escola i les associacions de veïns i veïnes del barri, i no descarta posar-se en contacte amb escoles públiques de l’entorn que pateixen la mateixa desinversió en les instal·lacions. “No permetrem que les escoles públiques es deteriorin i es desgastin mentre l’Estat renova els concerts a les escoles privades que segreguen l’alumnat i discriminen per raó de gènere, classe o lloc de procedència”, afirma la mateixa representant de l’AMPA.\n← Enquesta d’extraescolars del 2n trimestre\nInformació sobre la reunió amb representants del Consorci pel deteriorament de la cuina →


Més de 500 alumnes visitaran el Bus de les professions d'enguany a Mataró - Ajuntament de Mataró\nMés de 500 alumnes visitaran el Bus de les professions d'enguany a Mataró\nEl Bus de les Professions estarà estacionat a la passarel·la firal del Parc Central de Mataró des del dijous dia 9 fins al dimecres dia 15 de desembre. Aquest any està previst que 512 alumnes visitin aquest vehicle promogut pel Departament d'Educació de la Generalitat de Catalunya amb el suport de l'Institut Municipal d'Educació.\nAquesta iniciativa té l'objectiu d'informar i orientar als estudiants de 3r i 4rt d'Educació Secundària Obligatòria (ESO), així com pares i professors, sobre les diferents opcions professionals que actualment es poden estudiar a Catalunya.\nL'interior d'aquesta unitat mòbil acull una petita exposició sobre les diferents opcions de formació tècnico-professional i les noves tecnologies que ofereix l'actual sistema educatiu.\nLes escoles que participen en aquesta edició del Bus de les Professions són els IES Damià Campeny i Miquel Biada, el Centre d'Estudis Freta i els col·legis Sagrat Cor de Jesús, Sol Ixent, El Turó, Cor de Maria, Divina Providència i Mare de Déu de Lourdes.\nL'horari de la visita per als grups d'alumnes és de 9'30h. a 16'30h, i entre les 17'30 h i les 20 hores el Bus estarà obert per al públic en general. Les visites seran de 30 minuts.\nComplementàriament a la visita es realitza una xerrada orientativa sobre les possibilitats que tenen els joves un cop acaben l'ensenyament obligatori, tant si volen continuar els estudis com si volen treballar. En el transcurs d'aquesta xerrada, el professorat del Bus donarà resposta a totes les qüestions que plantegin els alumnes.


“El dia dels atemptats vam doblar els treballadors” | betevé Web\nNúria Llabina@nuriallabina dimecres 18 d'octubre, 2017 , 13.58\nEls treballadors del Centre d’Urgències i Emergències Socials de Barcelona també van necessitar suport\nEl dia de l'atemptat a la Rambla el Centre d'Urgències i Emergències Socials de Barcelona va desplegar tots els efectius per atendre les víctimes, els testimonis dels atacs i els ciutadans que van patir l'impacte psicològic dels fets tot i no trobar-se a la Rambla. Els mateixos professionals que van assistir les víctimes, acostumats a situacions de crisi, van necessitar atenció psicològica per la magnitud dels fets. Dos mesos després dels atemptats expliquen que la ciutat va tancant a poc a poc la ferida que ha marcat Barcelona per sempre.\nLa directora del CUESB, Montserrat Rovira, explica que el 17 d'agost a la tarda van rebre a la centraleta una trucada de Protecció Civil que els alertava d'un atropellament a la Rambla. Tal com marca el protocol, un professional va valorar immediatament l'emergència de l'avís i, en aquest cas, es va activar el protocol dels casos més greus. En qüestió de segons es va fer una reunió per definir el dispositiu i donar la informació de la qual es disposava en aquell moment. "Tot plegat s'ha de fer en tres o quatre minuts, perquè abans de mitja hora hem de ser al lloc dels fets", explica Rovira.\nEl personal habitual es va duplicar al CUESB. Aquell dia hi van arribar a treballar 25 professionals, entre psicòlegs, treballadors socials i persones especialitzades en atenció d'emergències. El centre va contactar amb tot el personal que aquell dia no treballava, a la vegada que de manera voluntària molts van acudir al lloc de feina per col·laborar en el desplegament.\nUna vegada a la Rambla, per atendre de manera eficaç les víctimes de l'atac terrorista es va habilitar un punt d'atenció a l'Hotel Avenida Palace, a la Gran Via amb el passeig de Gràcia. Des d'allà van enviar 18 persones al CUESB, totes elles estrangeres. "Algunes no podien tornar al seu hotel, perquè estava dins la zona acordonada, d'altres pernoctaven fora de la ciutat i necessitaven un lloc on passar la nit, i que algú els acompanyés a buscar el cotxe", expliquen des del centre. Allà es disposa de 100 llits i una cuina per servir àpats en menys d'una hora.\nL'atenció psicològica, clau en un moment de caos\nAl CUESB, situat al carrer de la Llacuna, s'oferia menjar i allotjament, però també atenció psicològica. La feina es va multiplicar l'endemà dels atemptats. Fins a mitjans de setembre s'havien atès 777 persones, que van requerir parlar amb un psicòleg, 180, de manera presencial i 240, per telèfon. "Hi havia trucades de ciutadans que no podien dormir, que tenien neguit... i se'ls donaven pautes per tractar-ho. Els casos més greus es derivaven a un tractament psicològic més intents", explica la Cristina Turú, psicòloga del CUESB. Recorda que "l'impacte dels atropellaments a la Rambla també va fer agafar por a persones que no van viure directament els fets. Turú explica que la magnitud dels fets va crear un dolor col·lectiu, que conclou que millorarà, perquè "a poc a poc anem cicatritzant la ferida que ens van fer el 17-A, però encara ens fa mal".\nDes del CUESB també es va acompanyar les famílies de les víctimes mortals a l'Institut de Medicina Legal i Forense, per identificar els cossos. La directora del CUESB explica que normalment són ells els qui comuniquen la mort d'un accident als familiars, ja sigui al metro o de trànsit, i també fan aquest tipus d'acompanyaments, i explicar que "els casos més delicats són els dels accidents on hi ha implicats menors".


La Generalitat posa en marxa tres punts de recàrrega de vehicles elèctrics a l'Ebre\nImatge d'un dels punts de recàrrega al Port de l'Ampolla.\nEstan ubicats als ports de l'Ampolla, l'Ametlla de Mar i les Cases d'Alcanar\nActualitzada 22/07/2020 a les 12:44\nPorts de la Generalitat ha posat en servei aquest dimecres tres estacions de recàrrega semiràpida per a vehicles elèctrics als ports de l’Ametlla de Mar, l’Ampolla i les Cases d’Alcanar. L'objectiu d'aquests és contribuir a la transformació del model de mobilitat als ports de la costa catalana i ajudar a disminuir els gasos amb efecte hivernacle i la contaminació acústica. Així mateix, al port de l’Ampolla també s’ha visitat el monòlit dedicat a la Mare de Déu del Carme.\nEn total s’instal·len 5 punts de recàrrega als ports de l’Ametlla de Mar, l’Ampolla, Deltebre, Sant Carles de la Ràpita i les Cases d’Alcanar, per un valor de 90.000 euros.\nAquests permeten la càrrega simultània de dos vehicles amb corrent altern i una potència de 22 kW. El temps estimat de càrrega és de 2 a 4 hores, depenent de la bateria del vehicle.\nEls usuaris d’aquest nou servei en podran fer ús mitjançant una aplicació específica en qualsevol telèfon intel·ligent, amb un codi QR, present al punt de recàrrega. També, de forma temporal, a través de targetes de recàrrega dels ajuntaments adherits a l’Aliança de Municipis per a la Interoperativitat en estacions de recàrrega de vehicles elèctrics a Catalunya.\nEl nou monòlit amb la figura de la Mare de Déu del Carme s’ha instal·lat al centre de la rotonda, al davant de la llotja de peix. Aquest monòlit substitueix l’àncora que hi havia en aquest lloc, que de moment s’ha tret a l’espera d’una nova ubicació.\nEl Club Nàutic Ampolla va obsequiar la Confraria de pescadors amb un bust escultòric de la patrona. La Confraria volia l’escultura al prop dels pescadors. Ports de la Generalitat s’ha encarregat de fer la instal·lació i l’adequació de l’espai per ubicar el monòlit al centre de la rotonda de la dàrsena pesquera, un punt emblemàtic per als pescadors.\nComenta el contingut : La Generalitat posa en marxa tres punts de recàrrega de vehicles elèctrics a l'Ebre


Festa Major de Torres de Segre 2019 — Ajuntament de Torres de Segre\nFesta Major de Torres de Segre 2019\nFesta Major de Torres de Segre 2019 Del 4 al 8 de desembre. Torressencs i torressenques, molt bona Festa Major! https://www.torressegre.cat/actualitat/noticies/festa-major-de-torres-de-segre-2019 https://www.torressegre.cat/actualitat/noticies/festa-major-de-torres-de-segre-2019/@@download/image/2019.12.04 cartell Festa Major Torres de Segre.jpg\nDel 4 al 8 de desembre. Torressencs i torressenques, molt bona Festa Major!\nTorressencs i torressenques, molt bona Festa Major!\nViviu i gaudiu intensament durant tots dies amb els actes proposats. Volem entretenir i emocionar el màxim de persones de totes les generacions i convidem a la gent dels pobles veïns a formar part d'aquesta gran festa.\nVisca Santa Bàrbara! Visca Torres de Segre!\nMISSA MAJOR en honor a la nostra patrona SANTA BÀRBARA. Es beneirà el pa que posteriorment es repartirà entre tots els veïns. La missa estarà cantada per la coral LA LIRA.\nA la sortida de la MISSA MAJOR, es farà la tradicional processó pels carrers de la nostra vila, acompanyats per l’orquestra LA PRINCIPAL DE LA BISBAL.\nEXPOSICIÓ de tots els dibuixos participants en el 5è Concurs per a la portada del llibre de la Festa Major a la sala d’exposicions del carrer Esglèsia.\nDes de el balcó de l’Ajuntament es farà la PROCLAMACIÓ de la Pubilla, Hereu, Pubilleta i Hereuet, Dames d’honor, Damisel·les i Fadrinet 2019-2020 i el PREGÓ de festes a càrrec de la Sra. Mari Àngels Pujol Huguet.\nENTREGA DE PREMIS del 5è concurs de dibuixos per a la portada del llibret de la Festa Major.\nTot seguit CONCERT a càrrec de la PRINCIPAL DE LA BISBAL, les pubilles ballaran el primer ball.\nEn acabar el ball, hi haurà el tradicional CASTELL DE FOCS D’ARTIFICI a càrrec de la PIROTÈCNIA TOMÁS.\n01.00 a 06.00 h\nSessió amb els DJS BLEIZY i BACARDIT\nRECORREGUT DE CAÇA al costat del Camp de Tir de Torres de Segre amb esmorzar per als participants.\nCIRCUIT D’INFLABLES al poliesportiu.\nEXPOSICIÓ de tots els dibuixos participants en el 5è Concurs per a la portada del llibre de la Festa Major a la sala d’exposicions del C/Esglèsia.\nCONCERT amb LA CHATTA ORQUESTRA.\nEn acabar ACTUACIÓ de CLOWNIC.\nBALL amb LA CHATTA.\n00.30 a 04.30 h\nActuacions de BANDA NEON i HEY PACHUCOS.\n04.30 a 07.00 h\nSessió amb DJS LOCALS C&P.\nDIANA FLOREJADA a càrrec de la BANDA MUNICIPAL DE TAMBORS I CORNETES DE TORRES DE SEGRE.\nTIRADA DE BITLLES entre el CLUB ATLÈTIC BITLLES TORRES A i CLUB ATLÈTIC BITLLES TORRES B.\nTITELLES I CINEMA a la sala d’actes de la Plaça Catalunya.\nBALLADA DE SARDANES amb l’ESCOLA SARDANISTA DE TORRES DE SEGRE, al poliesportiu municipal, amb la cobla orquestra COSTA BRAVA.\nCONCERT amb l’orquestra COSTA BRAVA. En acabar el concert EXHIBICIÓ DE BALL d’ALL SWING.\nBALL amb l’orquestra COSTA BRAVA.\nActuació del grup de versions TREMENDOS.\n04.00 a 07.00 h\nSessió amb DJ MARSAL VENTURA.\nJORNADA DE PESCA INFANTIL a la bassa del camí verd. Organitzada pel Club Esportiu de Pesca de Torres de Segre i amb la col·laboració de l’Ajuntament de Torres de Segre.\nCONCERT amb JAMAICA SHOW. En acabar ACTUACIÓ de MAYTE CARRERAS.\nBALL amb JAMAICA SHOW.\nCORREFOCS de MONTORNÈS DEL VALLÈS, recorregut pel casc antic.\n00.30 a 08.00 h\nInici de la NIT DELS CANGURS AMB LA FESTA WONDER, amb SANTI ROIG, DJ POSADAS, JOSEPH RAMOS. BALLARINES I MOLTES MÉS SORPRESES...\n7è JORNADA DEL CAMPIONAT DE BITLLES entre el Club Atlètic Bitlles Torres i Club Atlètic Bitlles Aitona.\nCARS I MOTOS al carrer al costat del poliesportiu.\nESCAPE ROOM infantil i júnior a la sala d’actes.\nMISSA MAJOR, durant la qual la nostra Pubilla, Hereu, Pubilleta, Hereuet, Dames d’honor i Damisel·les, faran l’OFRENA FLORAL en honor de la Immaculada Concepció.\nEn sortir de missa, INAUGURACIÓ del carrer Mossèn Xavier Batiste.\nESPECTACLE REVISTA amb EL GRAN SHOW al poliesportiu


6 millors aplicacions que podeu utilitzar a iMessage per fer més divertida la missatgeria - Apple, Tecnologia | Juliol 2022\n6 millors aplicacions que podeu utilitzar a iMessage per fer més divertida la missatgeria\niMessage és una de les millors i més famoses aplicacions de missatgeria utilitzades per milions d’usuaris d’iOS. iMessage té una interfície divertida, neta i vibrant que fa que la missatgeria sigui molt més divertida. A iOS 10, Apple va obrir la seva aplicació de missatgeria estàndard per a la integració d’aplicacions de tercers, cosa que significa que ara podeu utilitzar moltes aplicacions i funcions dins d’iMessage. Aquestes aplicacions iMessage fan que l’ús d’iMessage sigui molt més picant i divertit. Hi ha les millors aplicacions iMessage que podríeu utilitzar.\nApple va adquirir Giphy, el millor lloc web de GIF on podeu cercar milers i milers de GIF de totes les categories, com ara reaccions, divertides, estrelles de cinema, etc. Enviar GIF a iMessage podria ser molt divertit. Diuen que un GIF val un milió de paraules.\nVenmo és una altra gran aplicació que permet enviar diners a iMessage. També podeu demanar diners. Els vostres amics i familiars poden enviar-vos petites quantitats de diners a l'aplicació. Venmo és completament segur i ràpid.\nPodeu jugar al pòquer, a la piscina, als escacs i altres petits jocs increïbles en iMessage amb els vostres amics mitjançant aquesta aplicació. Fes una mudança i passa per SMS i el teu amic fa una contraavança i els resultats s’actualitzen en forma de missatges de text. És una excel·lent aplicació i joc iMessage per gaudir de missatgeria i matar una estona de manera divertida.\nJibJab és una increïble aplicació iMessage que posa la cara en animacions, adhesius i GIFs diferents i envia a altres persones. Així, podeu agafar la vostra imatge ràpidament, enganxar-se a animacions i animacions divertides o estranyes i enviar-los a amics o familiars per compartir diversió.\nMomento és una excel·lent aplicació per a iOS que uneix les fotos i en fa fora els GIF. Així, per exemple, esteu en un lloc escènic i feu quatre a cinc imatges amb una petita diferència horària en un mateix lloc. Momento combinarà aquestes fotos i farà que sembli una animació o un GIF en moviment. Aquesta aplicació és força notable i pot afegir molta diversió a les fotos i als missatges. Podeu utilitzar aquesta aplicació dins d'iMessage.\nEls adhesius són divertits per a la missatgeria, però a moltes persones trobem les mateixes etiquetes adhesives que tinguin massa clixé. Però aquesta increïble aplicació fa que els adhesius siguin de les vostres imatges. Simplement seleccioneu una foto i delimiteu les àrees ràpidament. L'aplicació crearà un adhesiu bonic i elegant.\nSegona setmana de venda 'Compte enrere' de Xbox: aquí teniu la llista de jocs amb descompte\ntargeta sim iphone 6 metro


Notes de l'exili (Vicent Sanxis): 01/04/18 - 01/05/18\nEl 25 d'abril és una de les dates històriques més importants en la memòria col·lectiva de la societat valenciana. Fa pocs dies he vist pel youtube aquesta cançó interpretada pel grup valencià Carraixet. Si ho he entés bé, la lletra -de l'escriptor Rafa Arnal-, ve a dir el següent (excepte alguna paraula que no haja entés jo bé):\nDes de Vinaròs a Oriola,\nde Morella a Guardamar.\n(Repetir la tornada)\nSom un poble que camina\ni que ningú podrà parar.\nTenim un nom molt clar:\nAndorra i el Rosselló.\nI les Illes Balears,\naixí com l'Alguer, l'Alguer.\nTots junts amb els valencians\nsom pobles germans.\nContra els botiflers i els bords,\ncontra els manipuladors.\n(Repetir la tornada 3 vegades)\nCapçalera de la manifestació a l'inici dels actes\nA la porta de l'ajuntament\nDiumenge passat va tindre lloc a Rafelguaraf la XXXIII Trobada de Centres d'Ensenyament en Valencià de la Ribera. I això perquè el mal oratge que venia fent els darrers dies sembla que va voler fer una excepció, i, que poguérem gaudir d'un dia magnífic, tant pel temps com perquè es pogueren desenrotllar bé la gran quantitat d'actes previstos per a eixe dia.\nParlaments al pati de les Escoles Velles\nPati de les Escoles Velles amb part del públic assistent\nCom que ara mateix tinc l'ordinador de Carcaixent en reparació, no he pogut posar abans un mínim comentari. Cosa que faig ara i per al qual m'he baixat del feisbuc aquestes poques fotos, ben il·lustratives de la voluntat de molts valencians i valencianes, majorment de la Ribera del Xúquer, que posaren de manifest el seu desig de defensa per la nostra llengua. Per cert, segons la premsa, més de 30.000 persones passaren per la Trobada. Tot un èxit, al meu parer.\nCrec que són la muixeranga de Guadassuar\nPer la XXXIII Trobada d'Escoles en Valencià\nQuan la senyora Alcaldessa de Rafelguaraf em va dir de formar part d'una comissió coordinadora per organitzar la XXXIII Trobada de Centres d'Ensenyament en Valencià no m'imaginava la quantitat de detalls, qüestions, i tot tipus de coses que cal coordinar, preparar, gestionar en definitiva per tal que tot arribe a bon port. Això, si efectivament, tal com desitgem, és així. De fet, ja no sé les reunions que portem fetes, i algunes coses més que farem. Però pel motiu que és... participe sense reserves.\nEn fi, ací vos pose una foto d'entre tantes i penge la publicitat de la presentació d'un llibre que serà ben interessant. Jo no sé si podré estar present, perquè eixa vesprada he d'anar a ràdio Alzira a un programa educatiu en què participen xiquets/es del CEIP Vicente Blasco Ibáñez de Rafelguaraf.


Executive Living Old Town Unique Estocolm Suècia - Ofertes d'hotels amb els MILLORS DESCOMPTES EN LÍNIA\nPrastgatan 38, Ciutat Vella Stockholm, Estocolm, Suècia - Veure al mapa\nMés informació sobre Executive Living Old Town Unique\nSituat a Ciutat Vella Stockholm, Executive Living Old Town Unique és el lloc perfecte per gaudir de Estocolm i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Gamla Stan Old Town, Plaça Stortorget, Nobelmuseet són només algunes de les atraccions disponibles per als visitants.\nExecutive Living Old Town Unique també ofereix moltes instal.lacions per enriquir la seva estada a Estocolm. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Estocolm, el Executive Living Old Town Unique és el lloc perfecte per una estimulant i emocionant escapada.\nCiutat vella d'Estocolm - 150 m\nMuseu Vasa - 1,27 km\nDjurgården - 2,46 km\nAjuntament d'Estocolm - 840 m\nFotografiska - 1,12 km\nSkansen - 1,7 km\nABBA: El Museu - 1,11 km\nArt & Craft - 20 m\nStockholm Entdecken - 30 m\nCiutat Vella de Gamla Stan - 60 m\nPlaça Stortorget - 60 m\nStortorget - 60 m\nNobelmuseet - 60 m\nStockholm Cathedral - 100 m\nStorkyrkan - 100 m\nCal que informeu el Executive Living Old Town Unique de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


GASTRONOMIA CATALANA | 25/05/2011 AlimenCat\nFerran Adrià "La cuina no és un show, és una professió"\nPoques coses queden per dir sobre Ferran Adrià. Alabat a mig món per la seva cuina avantguardista i revolucionària ha decidit tancar o, més ben dit, "transformar" el restaurant de Roses que l'ha portat a ell i al seu equip al cim de la gastronomia mundial per dedicar-se a la creació de El Bulli Foundation. La gastronomia i la tecnologia, el plaer de menjar i l'art de cuinar, la creativitat i la innovació, són conceptes que el reconegut xef català ha unit magistralment per a delit dels crítics i privilegiats que han pogut tastar els seus plats. Considerat per molts un geni de la cuina, hem entrevistat a Ferran Adrià, qui ens ha explicat quins són els seus projectes actuals i de futur i quina és l'essència i significat de El Bulli.\nEl reconegut xef català Ferran Adrià. Font: © Maribel Ruíz de Erenchun.\nPoques coses queden per dir sobre Ferran Adrià. Alabat a mig món per la seva cuina avantguardista i revolucionària ha decidit tancar o, més ben dit, "transformar" el restaurant de Roses que l'ha portat a ell i al seu equip al cim de la gastronomia mundial per dedicar-se a la creació de El Bulli Foundation.\nLa gastronomia i la tecnologia, el plaer de menjar i l'art de cuinar, la creativitat i la innovació, són conceptes que el reconegut xef català ha unit magistralment per a delit dels crítics i privilegiats que han pogut tastar els seus plats.\nConsiderat per molts un geni de la cuina, hem entrevistat a Ferran Adrià, qui ens ha explicat quins són els seus projectes actuals i de futur i quina és l'essència i significat de El Bulli.\nTickets és el nou restaurant de tapes que ha obert a Barcelona i serà l'únic, una vegada tanqui El Bulli. Fins a quin punt representa una continuació, una evolució o un trencament amb la cuina feta al restaurant de Roses?\nTickets és un concepte diferent, però l'essència i el sentiment és el mateix que tenim a El Bulli. L'objectiu de Tickets és que la gent gaudeixi, s'ho passi bé i sigui feliç mentre està amb nosaltres. Ens permetrà enfocar la creativitat en un altre espai i escena diferent, per la qual cosa, serà una evolució per nosaltres.\nA Tickets treballa el seu germà Albert i els germans Juan Carlos, Borja i Pedro Iglesias, del Rías de Galicia. Què aporta cadascun d'ells al restaurant?\nL'Albert aportarà el criteri, el coneixement i la creativitat gastronòmica, juntament amb el funcionament diari de la cuina. A El Bulli jo era el Pin i l'Albert el Pon, al Tickets l'Albert és el Pin i jo el Pon. Els germans Iglesias portaran la gestió empresarial i estructural del espai.\n"Tickets és un concepte diferent però l'essència i el sentiment és\nel mateix que tenim a El Bulli".\nDes del 2010 imparteix cursos de cuina a la Universitat de Harvard, als Estats Units, i han acordat perllongar la seva col·laboració durant cinc anys més. Què creu que suposa per ells la seva cuina? Incorporarà alguna novetat o variació en el proper curs?\nÉs una matèria nova per a ells, ja que mai abans s'havia estudiat seriosament a Harvard. Suposo que en tractar-se d'una matèria nova genera molta expectació. Cada curs serà diferent, cada any incorporarem punts per intentar que el curs es regeneri i creixi en qualitat any rere any.\nEl Bulli tancarà pròximament per dedicar-se durant més de dos anys a la Fundació El Bulli. Quins són els objectius d'aquesta fundació?\nEl Bulli no tanca, es transforma. L'objectiu és el de sempre, el que sempre hem seguit i que ens ha permès arribar fins aquí: gaudir, aprendre, ensenyar i seguir evolucionant en el nostre ofici.\n"La cuina no és un show, és una professió que s'ha d'estimar i tenir passió per ella. Aquest és el leitmotiv de El Bulli".\nQuina serà la utilitat de El Bulli durant aquest temps? Serà possible reservar?\nEl Bulli, durant la seva transformació, deixarà de ser actiu per un temps curt a causa de les obres que hem de realitzar. Estudiarem la possibilitat de fer algun sopar per a persones interessades en la gastronomia i que tinguin interès per ajudar a El Bulli Foundation.\nLa seva feina ha revolucionat la gastronomia a nivell mundial fent de la cuina un art, un show, una ciència... Aquest era el seu objectiu des dels inicis? Quin ha estat el seu gran leitmotiv professional? I el personal?\nMai havia imaginat arribar on hem arribat. Professional i personalment em sento una persona molt afortunada. El que sí he tingut molt clar és que la cuina no és un show, és una professió que s'ha d'estimar i tenir passió per ella. Aquest és el leitmotiv de El Bulli.\n"L'objectiu és el de sempre, el que sempre hem seguit i que ens ha permès arribar fins aquí: gaudir, aprendre, ensenyar i seguir evolucionant en el nostre ofici".\nÉs cert que Hollywood està interessat en produir una pel·lícula sobre El Bulli?\nArran de l'aparició del llibre Els aprenents de El Bulli, de Lisa Abend, hi ha hagut interès per part de Hollywood de portar aquesta història al cine però és un projecte que està en gestació.\nQuè opina sobre la dieta mediterrània i que la UNESCO l'hagi declarat Patrimoni Immaterial de la Humanitat?\nTotes les iniciatives que afavoreixin i ajudin a la cuina són ben rebudes. Indubtablement, la dieta mediterrània és un aspecte vital en la nostra cuina i cultura.


Gravat Retina | Fundació IMO\nLa Fundació IMO presenta "Gravat a la retina", una obra de teatre científic sobre la visió i els reptes i les amenaces que l'envolten\nAmb motiu del Dia Mundial de la Visió (11 d'octubre), la Fundació IMO prepara una proposta escènica trencadora i "feta a mida". Es tracta d'una obra de teatre científic en què, amb sensibilitat, sentit de l'humor i, alhora, rigor, la Fundació IMO –mitjançant guió i posada en escena d'Incite (Institut de Ciència i Teatre)– es proposa explicar en què consisteix la visió i quines amenaces l’assetgen encara en l'actualitat, així com en quins projectes s'està treballant per poder combatre la ceguesa en un futur no molt llunyà.\nAmb l'obra, la Fundació IMO pretén recaptar fons per a projectes d'investigació que està duent a terme des del 2010 i ho fa, a més, mitjançant una proposta de divulgació científica, un dels pilars de l'entitat, juntament amb la prevenció, la investigació i l’acció social en el camp de l'oftalmologia. Sota el títol Gravat a la retina, l'obra desgrana la història de diversos fotògrafs que han perdut la visió, però que segueixen mostrant al món les imatges que capten amb les seves càmeres fotogràfiques, inspirats en els records –en totes aquelles imatges que els van quedar gravades a la retina quan hi veien. La càmera també és un recurs per explicar el funcionament de la visió i estableix un símil entre la màquina d'instantànies i les diferents parts de l'ull i les seves funcions.\nMIRARte, la proposta cultural de la Fundació IMO per aconseguir mirades felices\nLa representació s'inscriu dins de la nova iniciativa MIRArte, amb la qual, sota el comú denominador de la creativitat, la sensibilitat i la inspiració, la Fundació IMO es proposa elaborar una oferta cultural que aporti valor a la societat i, alhora, que permeti finançar projectes per arribar a més persones i construir cada vegada més mirades felices. Amb la iniciativa, la Fundació vol aconseguir mirades felices d'anada i tornada: les dels pacients que es beneficiïn de la recerca i l'acció social de l'entitat, i també les de les persones que posin el seu gra de sorra gaudint de propostes artístiques i culturals enriquidores.\nAmb aquest doble objectiu, el programa cultural amb causa de la Fundació IMO, que arrenca el 10 d'octubre, vigília del Dia Mundial de la Visió, amb la representació de Gravat a la retina, seguirà al mes de desembre amb una segona proposta, en aquest cas musical, a càrrec d'un jove cor de gòspel que el 12 de desembre actuarà a l'auditori de l’IMO, escenari principal del programa MIRArte que comença el seu camí la propera tardor.


SOM GRANJA GODALL\nA Granja Godall tenim cura de tot el procés d'elaboració dels nostres embotits i productes frescos. Cultivem la terra amb cereals que després transformem en pinso per alimentar els nostres porcs.\nAmb aquesta alimentació de qualitat ens assegurem d'obtenir una carn de qualitat per elaborar embotits, frescos, curats i cuits amb el gust tradicional de sempre.\nTreballar tot el cicle de producció ens permet donar totes les garanties d'origen, traçabilitat i homogeneïtat i ens assegura la màxima qualitat, conservació i seguretat alimentària de tots els nostres productes.\nLES PARTS DEL PORC\nLa terra com a base de la nostra vida, passió i professió.\nLa cultivem amb tota la dedicació, ja que és\nel punt d’inici dels nostres productes.\nUna bona base alimentària dels nostres porcs ens assegura la millor qualitat dels productes. El pinso, elaborat per nosaltres mateixos, està fet amb cereals de primera qualitat.\nA casa ens assegurem que els porcs estiguin en les millors condicions perquè creixin sans i amb les màximes atencions.\nÉs a casa on ens formem com a persones.\nEn família gaudim els millors moments, les celebracions més importants i els àpats que romanen a la memòria.


ESCOLA NEXUS24 — Nexus24 - Comunitats col·laboratives — UPC. Universitat Politècnica de Catalunya\nL’Escola Nexus24 és un entorn d’aprenentatge experiencial i col·laboratiu, adreçat a PAS i PDI de la UPC, que treballa sobre projectes de millora de la pròpia universitat.\nEscola Nexus24 és un entorn d’aprenentatge experiencial adreçat a PAS i PDI de la UPC on s'aprèn a treballar de manera col·laborativa sobre propostes de millora de la universitat. Totes les idees sorgeixen de la comunitat UPC la seva priorització es fa tenint en compte la implicació de la comunitat en la cerca de solucions.\nLes propostes sobre les que es treballa es caracteritzen perquè:\nsón transversals, implicant un mínim de tres unitats de la UPC\ns'executen en horari laboral, respectant les prioritats de les unitats;\ngeneren resultats tangibles en forma de prototip i aprenentatges personals i per a l’organització\nla seva base és el compromís personal i el treball autònom de l’equip.\nEl procés de l’Escola Nexus24 2018 comença a l'octubre amb la presentació de propostes i acabarà el maig del 2019 amb la presentació dels resultats. Us podeu descarregar les bases de participació i consultar els 20 projectes que s'han fet fins ara.\nTens una idea per millorar la teva feina i aprendre a treballar de manera col·laborativa?\nConeix el programa Nexus24\nDes de l'any 2014 impulsem accions i generem models perquè l'any 2024 treballar de manera col·laborativa sigui normal a la UPC.\nBusca companys de viatje a la plataforma i fes-ne difusió.\nConeix millor el teu equip a través de quatre sessions de formació sobre els projectes ja aprovats. Planificaràs les iteracions del projecte des de la idea fins el prototip: design thinking, els rols dins un equip, creativitat, metodologia agile, comunicació, eines TIC col·laboratives, i molt més.\nEn 3 mesos fareu les tasques del projecte fins arribar al prototip, amb una persona que us facilitarà l'aprenentatge.\nSaps què és el model "TEC"?\nPosem en pràctica l'ABC del Treball en Equips col·laboratius (TEC) amb les píndoles formatives.\nAssignem a cada projecte una persona que hagi passat abans per l'experiència i que et facilitarà l'execució del projecte i l'aprenentatge.\nExpliqueu els resultats del projecte i de l’experiència, i promogueu la seva implantació a tots els campus.\nAssolim aprenentatges a través de les 12 experiències professionals que viureu treballant col·laborativament.\nFeu seguiment dels projectes realitzats o en curs.


Dissabte van prendre possessió 80 joves de Compromís\n2 de desembre de 2020 2/12/20\nÚLTIMA HORALa Comunitat Valenciana insisteix a alçar el tancament perimetral solo els dies més importants del Nadal\nDESTACATSLa Generalitat destinarà dos milions d'euros més al Bo Viatgem del 2021\nCOMUNIDAD VALENCIANA | POLÍTICA\nELPERIODIC.COM - 18/06/2019\nDels 724 regidors i regidores de Compromís, 80 són menors de 31 anys\nCompromís va aconseguir 724 regidores i regidors el passat 26 de maig a les urnes. D’eixa xifra, 80 persones tenen menys de 31 anys, la qual cosa suposa una forta presència jove als ajuntaments i governs municipals.\nAmb eixes xifres, les joventuts de Compromís arriben a estar en més de 50 ajuntaments, en alguns casos assolint també l’alcaldia. És el cas de Pau Canet que als seus 23 anys s’ha proclamat com a l’alcalde més jove de tots els municipis valencians a Almiserà. O de LucÍa Beamud, que és la regidora més jove de la capital del teritori valencià.\nAmb eixa xifra, el passat dissabte Joves PV, el col·lectiu jove més gran del partit taronja organitzà una jornada de formació amb Yolanda Duart Rosa, secretària de l’Ajuntament de Carlet i professora de Dret. Des de l’organització juvenil afirmaren que és important donar totes les eines possibles a les noves i nous regidors joves.\nL’aposta del partit per la veu i la perspectiva jove sembla clara. D’aquesta manera ho afirma Cesc Roig, secretari general de Joves PV - Compromís: “som capaços de ser propositius i de transmetre millor que ningú els problemes que ens afecten com a estudiantat però també com a persones que treballen i que busquen un projecte vida al seu territori”.\nCompromís, amb unes altes quotes de simpatia entre la capa més jove de la societat, es mostra molt actiu en les polítiques juvenils. Tant és així que el Consell Valencià de la Joventut, en una comparació dels programes electorals abans del 28 d’abril, donà la millor puntuació al partit valencià.


Llibre de l'antiga arxivació de la casa i patrimoni dels Farners. C41, núm 324.\nGirona, 12 de febrer de 1322\nEntrada del mas Albareda sota domini Real. Pere de Barolesc, de Granollers [de Rocacorba], posa sota protecció de Guillem de Llasera, veguer de Girona, el seu mas Albareda de Sant Martí de Llémena que té i posseeix en lliure i franc alou. Per dita protecció pagarà cada any per Nadal 12 diners moneda barcelonesa de tern amb pacte que els pugui lluir i quitar amb 5 sous de dita moneda i que el mateix puguin fer els seus hereus i successors.\nEscrivà: Bernat [Cabot], notari públic del Girona.\nLlibre de l'antiga arxivació de la casa i patrimoni dels Farners. C505, núm 321.\n15 de les calendes de setembre de 1337, (18 d'agost de 1337)\nEstabliment de nou del mas Albareda de la parròquia de Sant Martí de Llémena, fet per Pere de Barolesc, la seva muller Guillema, el seu fill Ramon i la muller d'aquest, Caterina, de la parròquia de Santa Maria de Granollers, a Bernat de Llobera i la seva muller Guillema, de Sant Martí de Llémana. L'establiment es reserva la senyoria directe, les entrades i eixides i els lluïsmes i foriscapis, i rep d'entrada 320 sous de tern i de cens anual. Els establerts queden obligats a pagar 60 sous (Per Sant Pere i Sant Feliu, per la Mare de Déu d'Agost i per Nadal: 10 en cada data) i altres pagaments, a més de que queden obligats a rebre censos d'altres pagesos. Per raó del mas, els establerts són homes propis i solius i queden obligats als mals usos de remença, intestia i eixorquia.\nEscrivà: Bonanat Ballester, notari d'Amer.\nLlibre de l'antiga arxivació de la casa i patrimoni dels Farners. núm 323.\n1372, desembre, 6\nLloació i aprovació feta per Ramon Desmonell, capellà de la confraria de Sant Medir de Llorà per ell i els seus successors en benefici de dita confraria a favor d'Arnau de Barolesc demont (hereu del mas Barolesc demont de la parròquia de Santa Maria de Granollers de Rocacorba) i la seva esposa Bonanada, de la meitat d'una tasca dels esplets provinents d'una condomina de terra anomenada Desprat, de tinguda 6 jornals, que pels predecessors de dit Barolesc fou establerta a l’hereu del mas Albareda de Sant Martí de Llémena a directe domini de dita confraria. Definí a dit Barolesc de qualsevol foriscapi que pogués existir fins aleshores.\nEscrivà: Ramon de Peralta, notari públic de Girona.\nLlibre de l'antiga arxivació de la casa i patrimoni dels Farners. núm 322.\n1382, gener 22\nLloació d'una venda d'una peça de terra situada en el lloc anomenat Boladeres (que havia estat de pertinences del mas Albareda de la parròquia de Sant Martí de Llémena) firmada per Arnau de Barolesc de mont i Bonanada la seva muller, a favor de Bartomeu (fill del difunt Miquel de Campllong) Aquesta peça de terra pertanyia a dit Bartomeu de Campllong per la venda que li havien fet Guillem de Sala damunt, la seva muller Guillema i el seu fill Joan, del mas Campdebec de la parròquia de Sant Esteve de Llémena. Aquest mas es tenia pels Barolesc a directa senyoria i feien de cens un parell de gallines per Nadal i tasca i mitja de tots els esplets.\nEscrivà: Pere Colomer, notari del castell de Granollers.\nLlibre de l'antiga arxivació de la casa i patrimoni dels Farners. núm 325.\n1391, setembre, 25\nReconeixement de la condició de dona pròpia i sòlida fet per Margarida, muller de Pere Albàreda de la parròquia de Sant Martí de Llémena (filla de Ramon sa Sotera de la parròquia de Sant Andreu de Sobre-roca), a Berenguer de Barolesc de Granollers, per raó d'haver entrat en el mas Albareda de l’esmentada parròquia, prestant l’acostumat sagrament i homenatge.\nEscrivà: Bernat Ruf, notari públic d'Amer.


Vacunacions: esperança cap al final - Diari de Girona\nVacunacions: esperança cap al final\nVacunacions: esperança cap al final Diari de Girona\nA partir del gener va començar la tercera onada, tot i que Miquel Morales no opina el mateix. «Als hospitals, va començar la segona onada a l'octubre i encara perdura, no hem tingut mai una davallada de pacients tan evident com a l'estiu, per tant vivim en una onada continuada», remarca. Des de l'inici de la pandèmia i fins ara, l'UCI del Santa Caterina ha atès 205 crítics. «Quan el volum de pacients als hospitals realment baixi, tota aquesta pressió sanitària ens passarà factura».\nA cavall entre la segona i la tercera onada, a Girona també es van viure els pitjors brots residencials amb una alta mortalitat, fet que no succeïa des del pic de la primera onada. Destaca el de la residència Montsacopa d'Olot, que va infectar una seixantena de residents, dels quals en van morir setze, i el de les Forques de Vilafant, que també va finalitzar amb setze morts.\nLa tercera onada, però, va arrencar amb una notícia esperançadora: l'inici de la vacunació contra la covid-19 i els primers beneficiats de les dosis van ser els residents de geriàtrics, els més castigats per la pandèmia.\n«L'administració de la primera vacuna, el 27 de desembre, va ser el primer pas cap a la immunització de la població i els beneficis s'han començat a notar», explica el gerent del CatSalut a Girona, Miquel Carreras. Els contagis han baixat un 70% entre gener i febrer i les defuncions, un 72%. Carreras també destaca que la vacunació «ha suposat una flexibilització del protocol de sortides de les residències i ha permès tallar els contagis i els brots que s'havien produït durant la pandèmia». De fet, segons l'actualització de dimecres passat, només hi havia tres positius registrats a la regió.\nA més, hi ha un 87,34% de residents vacunats en segona dosi i el 61,54% de treballadors . Seguidament, un 60% de sanitaris també estan vacunats en segona dosi i dels grans dependents, n'hi ha un 46% amb la primera dosi.\nEl pes de la vacunació també recau en l'atenció primària. Carreras afirma que «la seva tasca és indispensable per ajudar-nos a superar la crisi» i admet que els professionals «han estat molt tensats en els darrers mesos». Quant a les expectatives de futur, el gerent del CatSalut envia un missatge de tranquil·litat. «Tothom es vacunarà. Les dosis s'estan estenent progressivament entre la ciutadania i ningú es quedarà sense». De moment, un 5,4% de la població s'ha vacunat.\nEn definitiva, els entrevistats conclouen que aquest darrer any de pandèmia és el «pitjor» que s'ha viscut mai en l'àmbit de Salut Pública. També admeten que es difícil fer previsions perquè sempre «hi ha nous interrogants», afirma Carreras.\n«La pandèmia està sent una lliçó de vida, ens pensàvem que la globalització i la tecnologia ens havia fet avançar molt. Però hem de ser humils i aprendre dels errors, perquè aquesta no serà l'única pandèmia del segle XXI», conclou Josep Vilaplana.


No al cop d'estat contra Catalunya i contra la democràcia\nEstàs aquí:Inici Comunicats No al cop d'estat contra Catalunya i contra la democràcia\nDissabte, 21 Octubre 2017 17:37\nLa Plataforma pel Dret a Decidir condemna la decisió presa pel govern espanyol, controlat del PP i que compta amb el suport del PSOE i C,s, que suposa un veritable cop d'estat encobert amb l'aplicació de l'article 155 de la Constitució espanyola. A la pràctica suposa aplicar la voluntat política d'eliminar l'estatut d'autonomia i nega el Dret a Decidir del poble català que reiteradament ha expressat la seua voluntat de fer valdre els seus drets individuals i col·lectius.\nDes de Decidim expressem la nostra total solidaritat i compromís amb el Dret a Decidir del poble català i les seues institucions elegides democràticament. Exigim al govern espanyol que faça marxa enrere en aquesta decisió, que respecte els drets del poble català i que òbriga una via de diàleg des del respecte, tot garantint els drets civils i polítics i les formes democràtiques.\nDes de Decidim, fem una crida als partits polítics, als sindicats i a la societat civil valenciana perquè es pronuncien a favor de la democràcia, el respecte als drets civils i polítics i contra el cop d'estat contra Catalunya, que suposa un veritable nou decret de nova planta. La societat valenciana coneix prou bé les conseqüències dels decrets de nova planta. No els volem ni per a nosaltres ni per a ningú.\nPer a Decidim, l'aplicació de l'article 155 representa un cop d'estat encobert, perquè força la interpretació de les lleis espanyoles de manera interessada i partidària saltant-se la democràcia i les seues pròpies normes. El fet, gravíssim per a Catalunya, és un avis també contra la resta de pobles que com el nostre, maldem cada dia més per ampliar els nostres drets col·lectius i avançar en el nostre veritable dret a autogovernar-nos.\nEn aquests moments des de Decidim ens reafirmem en l'exigència de la immediata posada en llibertat dels presidents de l'ANC Jordi Sànchez i d'Òmnium Jordi Cuixart. Les idees no poden ser mai delicte.


Somriures de paper: Petit Style Walking 4\nAquests últims mesos han estat una veritable bogeria, i això encara que soni estrany em fa moooolt feliç.\nS'han anat acumulant els encàrrecs i quan fas les coses a mà i amb molt d'amor l'única cosa que no et sobra és temps. He treballat com una boja, dissabtes i diumenges inclosos, però m'era impossible portar al dia el blog.\nA més dels encàrrecs habituals (cartells per negocis, àlbums, llibretes, capsetes per reportatges, contes i teràpies manuals, targetes per vals regals d'estètica), he participat en la decoració de dues desfilades infantils organitzades per la revista Petit style\nUn d'ells va ser el 12 d'abril al Palau Robert, la Petit style walking 4, on les grans marques de moda infantil es van reunir en un entorn immillorable. A més podíem conèixer marques de cosmètics, rebosteria creativa, tallers de bellesa infantil...entre altres. Vaig tenir l'oportunitat de conèixer bloguers que marquen tendència, fotògrafs amb una sensibilitat especial...en definitiva gaudir d'una tarda inoblidable.\nLa meva feina va ser decorar els jardins del Palau Robert, la passarel.la i el backstage, aquí en teniu unes imatges:\nTambé vaig poder montar la meva paradeta per donar-me a conèixer entre els assistents.\nAquestes fantàstiques fotografies són de Laia Prats fotografia i de Fotocasares si necessiteu un reportatge familiar no dubteu posar-vos en contacte amb ells ;)\nA la pròxima entrada us explicaré l'altre event en el que vaig col.laborar per la gran revista Petit Style.\nEtiquetes de comentaris: Bandreoles, desfilada, Fotografia, moda infantil, Palau Robert, paradeta, Petit Style, Petit style Walkind 4, pom poms


Olot es queixa del tancament del centre informatiu dels volcans - Diari de Girona\nOlot es queixa del tancament del centre informatiu dels volcans\nMentre es feia el traspàs administratiu va caducar la concessió\nLa reobertura del centre d'informació està prevista per al 23 d'agost\nAl mig, Anna Barnadas demana pel Centre d´Informació dels Volcans. X.V.\nL'Ajuntament d'Olot s'ha queixat del tancament del Centre d'Informació del Casal dels Volcans en temps de vacances. És l'únic lloc d'informació específica del vulcanisme dins d'Olot i des del dia 10 de juliol està tancat. La causa ha estat el traspàs de responsabilitats sobre els parcs naturals del Departament d'Agricultura envers el de Territori i Sostenibilitat. Mentre feien el traspàs va caducar la concessió del servei de guiatge i informació al Parc Natural de la Zona Volcànica de la Garrotxa. Com que el Parc no va disposar de recursos per fer-se el serveis pels seus propis mitjans, va optar per tancar el centre mentre Territori i Sostenibilitat fa els tramits d'una nova concessió. La previsió és que el puguin tornar a obrir pel 23 d'agost.\nEstanis Vayreda (regidor de Promoció Municipal per CiU) va exposar que «ens vàrem queixar al Departament» i va afegir que «des de feia temps patíem pels resultats de la dependència del Departament d'Agricultura» El regidor de Promoció Municipal va opinar que «nosaltres sempre hem pensat que els parcs naturals han de dependre del Departament de Territori i Sostenibilitat o d'algun altre departament, però no del d'Agricultura». Vayreda va recordar que no és el primer any que el Centre d'Informació del Vulcanisme queda tancat a l'estiu. «Un altre any, vàrem tenir problemes», va testimoniar Vayreda.\nPer tal de reduir els efectes del tancament, l'Ajuntament ha fet que el servei d'atenció al públic del Museu dels Volcans (situat sota del centre d'informació, a la torre Castanys al Parc Nou) doni un mínim d'informació als turistes que hi entren. «Solen ser visites organitzades», va considerar. Vayreda va indicar que si tenen necessitat de més informació, els turistes poden anar a l'oficina de turisme de turisme d'Olot o als centres d'informació del Parc Natural que romanen oberts a la Fageda o al Volcà Croscat a Santa Pau.\nLa intervenció de Vayreda al ple va tenir l'origen en una pregunta d'Anna Barnadas (regidora d'ERC). «Des del Grup d'ERC ens preguntem com s'ha pogut arribar al tancament del Centre d'Informació del Casal dels Volcans» i va continuar dient que «la imatge de la ciutat es veu molt malmesa». Barnadas es va preguntar «com podem estar pensant amb grans infraestrctures com és el parc dels volcans si no mostrem cap interès per la imatge real de la Zona Volcànica».\nLa referència de Barnadas al Parc dels Volcans tenia l'origen en l'aprovació d'una partida de 20.000 € per l'elaboració del projecte del Parc dels Volcans. La idea és presentar el projecte a un pla d'ajuts europeus. La intenció és demanar entre 1 i 3 MEUR.


Sitges 2016: més català, més convidats i més indústria | EL CINÈFIL\nSitges 2016: més català, més convidats i més indústria\nActualitatFestivals i activitatsMón Fantàstic 3 d'Octubre de 2016 JR Armadàs 0\nTot llest pel tret de sortida als 10 dies cinèfils més fantàstics del país\nAquesta divendres 7 d’octubre comença el 49è Festival Internacional de Cinema Fantàstic de Catalunya i tot està preparat per a rebre milers d’espectadors i desenes de convidats il·lustres del gènere fantàstic. Aquest dilluns 3 el conseller de Cultura, Santi Vila, ha acompanyat el director del certamen, Àngel Sala i l’alcalde de Sitges a la presentació del festival i han posat sobre la taules tots els noms, xifres i presències destacades de l’esdeveniment cinematogràfic més important del país.\nLes personalitats convidades enguany són d’allò més variades i mediàtiques i van des de llegendes del fantàstic fins a els directors emergents més reivindicats. Així trobem figures com Christopher Walken, Max Von Sydow, Paul Schrader, Rob Zombie, Walter Koenig, Nicolas Winding Refn, Miguel Ángel Vivas, Takashi Miike, Bruce Campbell, Dolph Lundgren, Barbara Crampton, Terele Pávez, Mateo Gil, Nacho Vigalondo, Dante Lam o Rodrigo Sorogoyen, entre molts altres altres. Mario Casas també serà present a Sitges com a guanyador del Premi Bacardí Sitges a l’Esperit Indomable. Es tracta d’un reconeixement a la trajectòria professional de l’actor, que ha protagonitzat films de gènere com Las brujas de Zugarramurdi (Álex de la Iglesia) o El Bar, que estrenarà properament de la mà del mateix director.\nMés llengua catalana i més projecció internacional\nUna de les novetats importants respecte l’edició de l’any passat és el considerable augment de films que arribaran subtitulats en llengua catalana. Concretament s’ha triplicat la xifra de films que també podrem “llegir” un 60% de pel·lícules subtitulades en català (101 dels 172 llargmetratges). Aquest ha estat precisament un dels aspectes destacats a la roda de premsa de presentació on Santi Vila també ha anunciat que la Generalitat ha augmentat un 16% la seva aportació econòmica al festival fins a arribar als 700.000 euros. També l’ajuntament de Sitges ha incrementat un 16% la seva inversió fins els 328.000 euros. Segons Vila “Sitges és una referència obligatòria i com a Govern ens interessa també des del punt de vista econòmic i empresarial”. El conseller de Cultura ha reivindicat que aprofitant el 50è aniversari que se celebrarà l’any que ve “l’objectiu és que també sigui una cita obligatòria a l’exterior”.\nEl director del festival, Àngel Sala, ha volgut destacar l’alta qualitat dels títols catalans que es veuran a Sitges (un total de 10) així com la presència de talent català que triomfa més enllà de les nostres fronteres. En aquest sentit ha posat en valor que directors de casa com J. A. Bayona (A monster calls) o Carles Torrens (Pet) arribin a Sitges amb projectes nascuts internacionalment. Sala també ha subratllat que, com és habitual, hi ha una gran varietat de propostes i temàtiques dins el gènere. “Tenim grans autor com Terrence Malick o Werner Herzog i troballes que us animo a descobrir”. Per això ha fet una crida a investigar nous directors i directores que, assegura, són cada cop més nombroses al gènere fantàstic.\nLa indústria ens ve a veure\nSegons s’explica en un comunicat aquest any, el certamen impulsa i acull diverses iniciatives relacionades amb els diferents agents del sector: inversors, institucions, agents professionals, etc. En aquesta línia, l’Industry Meeting Point abraça diverses iniciatives dirigides a la indústria per aprofitar el networking natural que genera el propi Festival. També repeteix el Sitges Pitchbox, que va néixer l’any passat com una eina per oferir l’oportunitat a produccions de llargmetratge de gènere.\nTambé arriba la segona edició el programa de mentoring empresarial coorganitzat entre la PAC i Nivell 10 (Ajuntament de Sitges), Producers meet Producers (PMP). Aquesta iniciativa reuneix un grup de deu productors júniors amb els seus homòlegs sènior, els quals es comprometen a realitzar un seguiment dels seus inicis en el sector durant tot un any. Paral·lelament es torna a convocar la Blood Red Carpet, un programa de promoció del jove talent d’actors i directors novells: tres actors, tres actrius i tres directors amb projecció internacional, seleccionats per un jurat integrat per l’Acadèmia del Cinema Català, l’Associació Catalana d’Actors i Directors Professionals de Catalunya (AADPC), Televisió de Catalunya i professionals del sector.\nUna altra novetat de la present edició és el llançament de la guia pràctica Perdre la por a invertir en cinema, realitzada pel Festival amb el suport de l’Àrea de Promoció Econòmica de l’Ajuntament de Sitges. La guia compta amb la col·laboració de sis prestigiosos assessors fiscals, que destaquen en petits articles les bondats de la inversió en producció cinematogràfica.


Lambert | Max Aue\nSetembre 27, 2008 in Assaig I Divulgacio, Filosofia, Historia, Homenots, Llibres, matemàtiques | Tags: matemàtiques\nFa uns dies, en els comentaris a un post del senglar rialler, va sorgir el tema dels escrits perduts. Poden haver-hi gegants de la història de la literatura desconeguts perquè ningú ha llegit els seus escrits? Què hagués passat si Cervantes no hagués trobat editor pel seu Quixot? Això em va fer recordar una anècdota curiosa sobre un gran matemàtic: Johann Heinrich Lambert (1728-1777).\nLambert va ser un personatge força curiós. Nascut a Alsacia, era bilingüe francès-alemany, les dues llengües de cultura en el segle XVIII, quan l’anglès encara no s’havia convertit en la lingua franca que és avui en dia. De família nombrosa i humil, va començar a treballar als dotze anys al taller de sastreria de son pare, deixant, doncs, l’escola. L’infant, que devia ser curiós de mena, no va deixar d’estudiar i, als vespres, després d’una llarga jornada de treball, continuava llegint i estudiant pel seu compte. Aquesta afició es va tornar més difícil quan, als quinze anys va començar a treballar com administratiu en una ferreria aprop de la seva ciutat natal (Mülhausen o Mulhouse) per a aportar més diners a la atrotinada economia familiar. No obstant, i gràcies als seus coneixements, al cap de dos anys va aconseguir convertir-se en el secretari de J.R. Iselin, editor d’un diari conservador de Basilea: el Basler Zeitung, on va començar a gaudir de temps lliure suficient per a continuar els seus estudis, sempre pel seu compte.\nPerò el fet que va canviar dràsticament la seva vida va ser quan el compte Peter von Salis el va contractar per a fer de preceptor dels seus néts. Era el 1748 i ell ja tenia vint anys; els néts en tenien onze. Aquesta feina, no solament li permetia força temps per seguir estudiant, si no que, a més, li donava accés a la magnífica biblioteca del compte. Vuit anys va estar vivint, doncs a Chur (Suïssa), ensenyant i estudiant, com sempre, sense cap contacte amb el món acadèmic. En aquesta època va ser quan va començar a publicar alguns articles a les revistes científiques suïsses.\nEl 1756, quan els seus pupils complien els dinou anys, el compte li va encomanar que els acompanyés a fer el grand tour, el viatge que els joves de bona família feien per tot Europa abans de començar la seva vida independent i regalada. La primera localitat en que es van aturar va ser Goetingen, que encara no era el centre mundial de les matemàtiques (com ho seria els segles XIX i primer terç del XX), però que ja començava a despuntar sota la direcció de Abraham Kaestner, a qui va conèixer i amb qui va mantenir una llarga relació epistolar i personal. També van anar a Paris, on coneix d’Alembert, que quedà fortament impressionat pels seus coneixements autodidactes.\nEn acabar el grand tour dels seus pupils, la seva vida es torna més “científicament convencional”. Recolzat per Euler, ingressa a l’Acadèmia de Ciències de Berlín, malgrat que Frederic II de Prùsia considera impròpia la seva “aparença poc usual, estranya vestimenta i comportament excèntric”; encara que, probablement, tot això no fossin més que excuses per amagar un prejudici respecte els seus orígens humils. Va ser en aquesta acadèmia on va llegir el seu assoliment més conegut: la demostració de que Π no és un nombre racional (és a dir: que no pot ésser expressat com a quocient de dos nombres naturals) i pel que és recordat a la Història de les Matemàtiques.\nFins aquí l’historia del personatge (que ja és rara de per sí); i ara l’anècdota:\nPoc temps després d’haver mort, Johann Georg Sulzer, director de la secció filosòfica de l’Acadèmia de Berlín, va aconsellar la compra de tots els seus manuscrits. Un cop en el seu poder, l’Acadèmia encarrega a Johann Bernoulli III (una família interessant aquesta dels Bernoulli) que en prepari l’edició. Entre els papers de Lambert, Bernoulli descobreix un article inacabat, escrit el 1766, titolat “Theorie der Parallelinien” (Teoria de les linies paral.leles) i, juntament amb Carl Friedrich Hindenburg, el fa editar a una revista de recent fundació: el Leipziger Magazin für reine und angewandte Mathematik (Revista de Leipzig de Matemàtiques Pures i Aplicades) de l’any 1895; divuit anys després de la mort de l’autor i tal com el propi Lambert l’havia deixat. Els seus resultats eren tan paradoxals, però correctes, que ni tan sols els editors es van atrevir a fer-ne una crítica.\nEn l’article, Lambert parla d'”esferes de radi imaginari“! Ningú podia imaginar en aquella època una esfera que tingués per radi un nombre imaginari! Bé, ni en aquella època, ni gairebé ara. O algú de vosaltres, benvolguts lectors, podeu imaginar-vos, intuïtivament, una esfera que tingui per radi una expressió tal que α+βi? Si és així feu-m’ho saber, perquè podríem fer alguns avenços importants en el que avui coneixem com a geometries no euclidianes, que van ser descobertes, setanta anys després de l’escrit de Lambert!, per Lovatxevski i Boliay.\nAvui en dia, tothom reconeix el paper precursor que va tenir l’escrit de Lambert en aquest descobriment. Però, què hagués passat si Sulzer no hagués recomanat la compra dels papers?, o si L’Acadèmia no els hagués comprat?, o si Bernoulli no hagués donat a l’impremta una cosa que no entenia? Potser el descobriment s’hagués retardat setanta anys més! O potser no; qui ho sap?\nI, finalment, el més divertit del cas: el paper original de Lambert no apareix per enlloc! Està perdut, desaparegut, irremeiablement mising! No es pot fer cap estudi que vagi més enllà de l’edició de Bernoulli de 1795; no es poden veure els titubeigs, les correccions, les notes marginals, les anotacions que Lambert va fer perquè s’ha perdut l’original.\nIncreïble, però cert! Quant difícil ha de ser la vida dels historiadors!\nUn retrat de Johann Heinrich Lambert de data desconeguda (segurament ja devia ser membre de l’Acadèmia de Ciències de Berlín).\nPotser el dibuixant volia il·lustrar part de la seva “teoria de les línies paral·leles” amb les prestatgeries de l’esquerra, jeje.\nSetembre 27, 2008 a 11:43 am\nen primer lloc cel·lebro que la meva entrada t’inspirés i gràcies per explicar l’anècdota.\nEl més estrany és que m’ha inspirat per fer una entrada al meu blog respecte els mètodes de consulta actuals dels historiadors i com en un futur ho tindran molt més difícil per culpa dels formats privatius. A veure si demà passat ho materialitzo en una entrada.\nSetembre 27, 2008 a 2:10 pm\nNo saps tu com de dura n’es la vida dels historiadors!\nQue li costaria a la gent guardar en un lloc amb humitat i temperatura constant, amb accés públic i bona lletra TOTS els documents que ha generat en vida i a sobre ordenats cronològica i alfabèticament?\nMira que seria senzill eh!\nSetembre 27, 2008 a 3:06 pm\npinucset: Tens tota la raó: no m’imagino als historiadors de dinstre de dos-cents anys barallant-se amb fitxers digitals que, a la postre, no són més que xurros immensos de zeros i uns.\nArqueòleg: En aquest cas em temo que el problema és encara pitjor: van ser els matemàtics/historiadors els que van perdre el document. Perquè el document va ser publicat 28 anys després de la mort de l’autor! Què se’n va fer després??? I d’això fa una mica més d’un segle; imagino el que deu haver passat amb documents més antics (i parlo només de escrits).\nSetembre 28, 2008 a 3:38 pm\nDoncs si! LE shistoriadors ens veiem obligats a recompondre el passat a partir de troços de miques de fragments de els escorrialles que ens han arribat!\nPer fert, passa’t pel meu blog i participaaa!\nSetembre 28, 2008 a 7:48 pm\nEp Ferran! Que el primer comentari no és meu!\nAquests Bernouilli em sonen d’alguna cosa que vaig fer a mecànica del batxillerat. Alguna cosa sobre dinàmica de fluids potser?\nSetembre 28, 2008 a 8:33 pm\nFerran, el problema no és que un fitxer siguin 0 i 1; perquè igualment es pot dir que el grafit del llapis no són més que àtoms de carboni units amb enllaços covalents en malles hexagonals.\nLa qüestió és que un format informàtic pot ser o lliure o privatiu.\nEl primer cas és el cas del format .odt, .pdf, etc. I les seves especificacions són lliures. És a dir, qualsevol pot veure com està codificat i treure’n el contingut. No té traves tècniques.\nEn el segon cas, com és el format .doc de Microsoft, el format codifica el fitxer d’una forma que només Microsoft en sap la manera de descodificar-lo. A diferència dels formats lliures aquí el secret (les especificacions) les té Microsoft.\nPer això és tan greu usar formats privatius: estem tancant el coneixement en un format que per llegir-lo hem de demanar permís a Microsoft (comprar el descodificador, és a dir, el Word).\nSalut i deixeu el coneixement córrer lliurement ;)\nSetembre 29, 2008 a 6:39 am\nArqueòleg: I com més antic, pitjor. No teniu mai la temptació de apropiar-vos d’algun document de reconegut valor històric?\nI, si, pesao!, ja m’he retratat al teu bloc.\nAI: Disculpa, ja he arreglat la primera resposta que estava mal dirigida; no se en que estava pensant,a vegades, les preses …. Els Bernoulli són una família de matemàtics-científics que van des d’el segle XVII fins a començaments del XIX. Tu et refereixes al Principi de Bernoulli sobre la dinàmica dels fluids obra de Daniel Bernoulli (1700-1782), però la saga havia començat amb Jacob Bernoulli (1654 – 1705) que va ser el primer matemàtic en utilitzar el terme integral. En aquest enllaç, hi ha un arbre genealògic de la família, que compta amb no menys de 8 membres com a reconeguts científics.\npinucset: En la meva opinió, el fet de que avui aquests còdigs d’encriptació siguin pùblics o privatius, no serà relevant dins de 200 anys. El problema, dins de 200 anys, serà traduir els xurros de zeros i uns. És a dir, un problema semblant al que tenen (tenim) els qui volen (volem) estudiar el passat avui en dia: jo tinc moltes dificultats amb el llatí i aquest idioma es va fer servir ampliament en el camp de les matemàtiques fins a mitjans del segle XIX. Per exemple: tota la obra publicada de Gauss (1777-1855) està en llatí! I tot just fa 150 anys que va morir.\nSetembre 29, 2008 a 9:06 am\nM’ha vingut com un calfred amb la pregunta que fas sobre què hagués passat si Cervantes no hagués trobat editor pel seu Quixot. Això em fa suposar que hi pot haver grans manuscrits, tant del passat com actualment, que potser no s’editaran mai i es perdran en un calaix oblidat fins que el temps, la pols i la humitat els facin desaparèixer. No és terrible???\nSetembre 29, 2008 a 10:21 am\ncaterina: Això que dius pot haver succeït amb molts autors. Jo no sóc gran coneixedor de la Història de la Literatura, però, per exemple, les novel.les de Kafka les coneixem perque Max Brod, el seu amic i albacea testamentari, incomplint els desitjos del autor, no va destruir els manuscrits, si no que els va publicar.\nEn el camp de les matemàtiques és ben conegur el cas de Riemann: la seva dona de la neteja, el mateix dia de la seva mort va començar a fer “neteja” abans de que arribessin els seus col.legues de l’universitat de Goetingen. El nachlass de Riemann (el que en queda) ha estat el més consultat dels darrers 150 anys buscant pistes per a construir una demostració de la seva famosa hipòtesi, encara no demostrada.\nOctubre 2, 2008 a 4:05 pm\nFerran: Si tens 0s i 1s i unes especificacions que et diuen com està codificat és molt fàcil fer el pas a la llengua amb què s’ha escrit. Sigui català, castellà, anglès, etc.\nEl problema, en tot cas, serà el mateix que hem tingut fins ara: la llengua. Això si usem formats oberts i lliures, si usem formats privatius tindrem el problema de sempre (la llengua) més que no podrem transformar els 0s i 1s a una llengua perquè l’empresa no va alliberar les especificacions del formats.\nVaig parlar d’això fa uns dies al meu blog, concretament a aquesta entrada:\npinucset: Tens raó en el que dius en aquest moment. No estic jo tan segur que dins de dos-cents o tres-cents anys (parlavem dels historiadors del futur) la situació sigui la mateixa que ara. Tan potser que no puguin descodificarni formats privatius ni lliures, com que puguin descodificar-ho tot.\nEm sembla recordar que algú em va explicar que el primer e-mail que es va enviar entre dos ordinadors (als anys 60 ‘s o 70’s) avui ja és il.legible perquè han desaparegut tots els protocols de comunicació que es van fer servir per a aquell enviament. I ningú va pensar en guardar-ne una còpia!!!\n« Victòria (i III)\nNotes de viatge (VIII) Shopping »


08 | Desembre | 2017 | Assemblea Nacional Catalana - VALLÈS OCCIDENTAL\nDaily Archives: 8 Desembre 2017\ndes. 8 2017\nSabadell, divendres 15 de desembre. Sons de llibertat, concert a favor dels presos i exiliats polítics.\nSons de llibertat.\nEncetem un seguit de concerts a favor de la llibertat dels presos polítics i de suport a la caixa de solidaritat amb els nostres representants polítics i els Jordis empresonats. Volem que siguin lliures avui mateix. Volem a casa el nostre govern empresonat, l’exiliat i els Jordis. No volem que, per causa del pagament de les astronòmiques fiances que els poden imposar, hagin d’estar ni un dia més fora de casa seva.\nEl primer concert es farà divendres 15 de desembre, a 2/4 de 8 del vespre, al Racó del Campanar. L’accés per sentir els intèrprets serà lliure i podreu col·laborar amb la Caixa de Solidaritat.\nEls concerts estan organitzats juntament amb els Cracs d’ANDI.\nEn aquesta ocasió, Els Cracs d’ANDI interpretaran Cançons de la nostra terra. I el grup Xavi Vidal & Berni Mora ens oferiran un repertori de clàssics i modern.\nFem un país i una República lliures!\nANC, CDRs i CUP faran recompte propi el 21-D\nL’Assemblea Nacional Catalana, els Comitès de Defensa de la República i la Candidatura d’Unitat Popular han presentat campanya “Tu votes, tu comptes”. La campanya té per objectiu que la societat civil pugui presentar un recompte paral·lel al de la junta electoral espanyola.\nJordi Pairó, membre del Secretariat Nacional de l’ANC, ha dit que l’idea principal és tenir una persona a cada mesa electoral. També ha comentat que l’Assemblea Sectorial d’Informàtica prepararà una plataforma que donarà possibilitat als apoderats que transmetin dades de cada mesa, que es recolliran a Centre de dades. També ha comentat que el Centre de dades comptarà amb 250 persones que validaran la informació rebuda. A part d’aquestes persones, també haurà 35 persones en nivell de coordinació regional per assegurar la validesa de les dades. Pairó ha anunciat que es farà una pàgina web que transmetrà els resultats en temps reals i que fins ara l’ANC té uns 300 voluntaris inscrits. Jordi Pairó ha destacat que “ERC i Junts per Catalunya estan en coordinació amb el projecte, però ja tenen la seva dinàmica del dia 21-D”. “Volem demostrar que la societat civil és capaç de realitzar un recompte en totes les meses” ha conclòs.\nJordi Pairó també ha dit que el dia 21 de desembre a la Plaça de la Universitat, l’ANC posarà un escenari on es podrà seguir la nit electoral.\nMarina Morante, representant de CDR ha dit que el dia 21-D cal “demostrar la nostra força col·lectiva i més enllà de participar i guanyar les eleccions hem de garantir que l’Estat espanyol no pugui manipular els resultats”. Amb aquest motiu els CDRs han decidit sumar-se a la iniciativa de l’ANC i fan crida a les persones voluntàries per a que es facin apoderats a qualsevol de les tres llistes independentistes. “Necessitem tornar a posar en pràctica l’organització de l’1 d’octubre i garantir entre tots i totes aquest recompte” ha conclòs.\nMaria Ballester, representant de la CUP ha dit que la CUP dona tot el suport a la iniciativa de l’ANC i els CDRs i ha comentat que la CUP ja compta amb 5.000 apoderades que s’assumiran al projecte. ”Nosaltres creiem que són molt discutibles les garanties de 21-D i estem segurs que l’1 d’octubre tenia més garanties” ha comentat.\nBy nani • Posted in Eines, República, Sectorials


Cròniques Jornada 09 Veterans. CTT SANT QUIRZE | Diari Sant Quirze\nInici » a-ultimesnoticies » Cròniques Jornada 09 Veterans. CTT SANT QUIRZE\nVeteranos 3ªB - CTTSQV-Badalona\nCròniques Jornada 09 Veterans\nPartit amb uns onzes molt disputats i que hagés pogut anar als dobles de desempat amb una mica de sort. Els de Sant Vicens son un dels millors equips de la categoria i nosaltres tampoc vam poder comptar amb en Joaquim Arissó un cop més. En Jose Luis Muñoz, al disputar el seu tercer partir a la categoria, ja es queda definitivament a aquest equip pel resta de la temporada.\nEn Lalinde per fi va aconseguir guanyar un partit al cinquè onze, i ho va fer amb una gran destresa enfront un jugador totalment atacant i amb molt de nervi. En el seu primer partit va caure en cinc onzes, com no, després de remuntar un 0-2 en contra, però en l’últim onze es va posar per davant des de el principi el seu rival i en Carlos no va poder remuntar.\nEn Ferrera va seguir amb la seva tònica de treure al menys un punt per partit, guanyant-lo en aquest cas amb total claredat tot i despistar-se al segon onze. En el partit que ens hagés donat el pas als dobles va posar-se amb un 2-1 a favor, però el base rival el va enganxar el joc i als dos últims onzes no li va donar gaires opcions doncs te unes textures de gomes que no li van gaire be al nostre company.\nI en José Luis, tant competitiu com sempre i mirant de agafar la forma desprès de unes setmanes difícils, va esgarrapar un onze a cadascú dels seus dos rivals, que tenen un ranking molt superior a ell. Ho va donar tot i va estar a punt de treure, com a mínim, algun onze mes al seu favor.\nJosep Llopart – Carlos Lalinde (3-2).Josep Creixell – José Luis Muñoz (3-1).Guillem Pamias – Carlos Augusto Ferrera (1-3).Josep Llopart – José Luis Muñoz (3-1).Guillem Pamias – Carlos Lalinde (2-3).Josep Creixell – Carlos Augusto Ferrera (3-2).El proper partit serà a Sant Joan Despí, enfront el CTT Ateneu 1882, el dimarts 19 de Desembre a les 20:00 hores.\nCN SABADELL “B” (5)\nPoc a fer enfront el líder invicte del grup i que compta a les seves files amb jugadors/es de un nivell superior, presentin l’alineació que presentin. Avui han portat a Mónica Weisz, campiona de Espanya de veteranes a individuals, dobles, mixtes i per equips, a Joan Barberà, un habitual de les millors categories nacionals sèniors i a Francesc Playà, un jugador amb moltes hores de vol.\nL’Andrés ha tingut que jugar primer enfront Barberà i a realitzat un partit de gran espectacle, perdut per avantatges en els tres onzes, però el seu rival ha sabut quan acabar el punts decisius. Enfront la Mónica ha anat de mes a menys i no ha tingut opcions de endur-sen cap onze doncs la seva rival no ha deixat que fes mai el seu joc.\nEn Joan ha fet un partit molt disputat enfront Playà però en els punts decisius dels onzes només a tingut la destresa per emportar-sen un. I davant Barberà ha anat sempre a remolc i només al tercer onze li ha donat feina perdent per la mínima.\nL’Antonio, que ha jugat per la baixa d’en Txema, no ha pogut fer res enfront la Mónica, que ha imposat el seu joc fàcil i intel·ligent en tot moment. Però davant Playà a realitzat molt bones jugades, en un partit de poder a poder, amb tot els cinc onzes jugats al límit i s’ha fet amb el punt del honor del nostre equip.\nMónica Weisz – Antonio Caramés (3-0).\nJoan Barberà – Andrés Foncubierta (3-0).\nFrancesc Playà – Joan Botella (3-1).\nMónica Weisz – Andrés Foncubierta (3-0).\nFrancesc Playà – Antonio Caramés (2-3).\nJoan Barberà – Joan Botella (3-0).\nEl proper partit serà a Sant Joan Despí, enfront el CTT Ateneu 1882 “A”, el dimarts 19 de Desembre a les 20:00 hores.\nCATEGORIA: VETERANS “3ª B” (Fase 1 – Grup 1 – Jornada 9)\nC&M ASSOCIATS BADALONA (1)\nImportant victòria per mantenir el segon lloc del grup enfront un equip que va presentar una alineació molt mes competitiva que al partit de la primera volta.\nEn Sergi va començar enfront el base badaloní, un jugador amb pics llargs a la dreta i goma lliça al revés, que el va posar en algun compromís a lo llarg del partit, guanyant-li un onze, però el nostre company va intentar imposar en tot moment el seu atac i en va sortit guanyador al final. Davant el tercer jugador rival va portar amb serietat els dos primers onzes però alguna decisió mal presa el va fer perdre el tercer, per tornar a la bona senda al quart i endur-sen el partit.\nEn José Antonio no va tenir moltes complicacions en els seus dos partits, doncs el seu joc segur i la varietat de les textures de les seves gomes van portar de cap als seus dos rivals que poc mal li van poder fer, només arribar a perdre per avantatges en dos dels onzes.\nI en Leandre va fer un bon primer partit enfront el segon jugador rival, canviant les textures de les seves gomes perquè el jugador badaloní no estic còmode i el nostre company pogués iniciar l’atac. Es va despistar al tercer onze però va tornar a la bona feina al quart enduent-se el punt. Davant el base rival també va fer un bon partit, seriós i molt igualat. No va patir massa amb el joc de pics llargs a la dreta del badaloní però encara li falta entrenament i conscienciació de com portar la nova pala. Es va posar 2-1 per davant però no va saber tancà el partit i el veterà contrincant ho va saber aprofitar.\nDomènec Ratera – José Antonio Jiménez (0-3).\nLluis Farrés – Sergi Otero (1-3).\nJosep Roig – Leandre Casamitjana (1-3).\nDomènec Ratera – Sergi Otero (1-3).\nJosep Roig – José Antonio Jiménez (0-3).\nLluis Farrés – Leandre Casamitjana (3-2).\nEl proper partit serà a Barcelona, enfront el CC Sant Andreu, el dimarts 19 de Desembre a les 20:30 hores.\nVeteranos 2ªA – CTTSQV-Dels Horts 2000\n(Dimarts, 19 de Desembre de 2017).\nCTT ATENEU 1882 – CTT SANT QUIRZE DEL VALLÈS\n(Dimarts, 19 de Desembre – 20:00 hores)\nCTT ATENEU 1882 “A” – CTT SANT QUIRZE DEL VALLÈS\nCC SANT ANDREU – CTT SANT QUIRZE DEL VALLÈS\n(Dimarts, 19 de Desembre – 20:30 hores)\nC&M associats badalona CN Sabadell CTT DELS HORTS 2000 CTT SANT QUIRZE DEL VALLÈS Diari Sant Quirze News SQ Sant Quirze del Vallès\t2017-12-20


Ajuntament de Vilassar de Dalt - Lídia Gomis, reconeguda amb l'Agulla de Plata 2017\nLídia Gomis, reconeguda amb l'Agulla de Plata 2017\nLa vilassarenca Lídia Gomis va ser reconeguda amb l'Agulla de Plata 2017 en l'acte institucional del Dia internacional de les Dones que es va celebrar el dissabte 11 de març a la Biblioteca can Manyer.\nEls actes van començar al matí amb la construcció d’un llaç gegant que penjava de la façana de l’edifici i dissenyat a base de retalls de roba morada amb missatges i dibuixos fets per les persones assistents. D’altra banda, la sala d’actes acollia una exposició d’obres de dones artistes de Vilassar.\nAl punt de les 12 del migdia, la regidora Maria Lluïsa Ruhí va obrir l'acte donant la benvinguda als assistents i cedint la paraula a la regidora de la CUP, Teia Àlvarez que va fer la lectura del manifest institucional. Tot seguit, va agafar la paraula la conferenciant convidada, Mercè Escribano, qui va parlar del silenciat paper de les dones en l’art al llarg de la història. La taula rodona d’enguany va comptar amb quatre dones artistes en diferents àmbits: Lídia Rafanell, Elisenda Guiu, Helena Miquel i Bàrbara Martínez. Totes elles van explicar la seva experiència personal en el món en què desenvolupen la seva activitat com a dones i artistes.\nAcaba la taula rodona, va arribar el moment de fer entrega de l’Agulla de Plata que aquest any va anar a mans de la vilassarenca Lídia Gomis i Oliva en reconeixement a una vida dedicada al treball, al seu poble i a la seva família.\nLa regidora d’Atenció Social, Maria Lluïsa Ruhí, la presentava amb aquest text:\n“Nascuda en plena guerra a Vilassar de Dalt, al carrer Pi I maragall, 1, el 23 d’abril del 1937. Filla d’en Bonaventura Gomis i Bartra, aleshores alcalde de Vilassar, i de Ramona Oliva i Bosch. Quan tenia 3 anys, els seu pare fou afusellat i aquest fet va marcar d’una manera irreversible la seva infantesa. Va treballar 7 anys al tèxtil, dels 13 als 20 anys, primer a la fàbrica de can Valls i, més tard, a Cal Boter. Va deixar aquesta feina per estudiar aptronatge a l’acadèmia Martí i Martí de Barcelona. També es va diplomar com a brodadora i va estar molts anys treballant en aquests oficis. Als anys 70, quan la seva mare va obrir una botiga de queviures va anar-hi a treballar fins a jubilar-se. La Lídia es va casar amb en Matías Fornés i Silvestre i foren pares de dos fills: la Griselda i en Denis. Té dos néts: la Noemí i l’Àlex. Va cantar 25 anys a la Coral Mareny i ha publicat dos llibres, un recull de poesia i, més recentment, un altre de memòries titulat: “AROMA: Seqüències d’una vida” que està en procés de reedició.”\nL'acte es va tancar amb un concert dels alumnes de l'Aula de Música de Vilassar de Dalt.


XAREL·10: AGENDA JUDICIAL 2500 - Quarta Jornada\nLa "Trilogia de les Agendes" ja està completa. La història que va començar fa set anys amb el romàntic relat "TRETZE AGENDES" i va continuar amb la novel·la policíaca "UNA AGENDA TACADA DE SANG" ens sorprèn ara amb la tercera entrega de la sèrie que porta per títol "AGENDA JUDICIAL".\nHan passat alguns anys des dels fets explicats a la segona part. Lluís Jornet continua empresonat com autor material de l'homicidi de Kakuei Sukuda, un dels presidents de la multinacional "Harper & Sukuda Corporation". En canvi, Patrícia de Folgueroles, esposa del mort i condemnada com encobridora del crim, acaba de sortir en llibertat. Aquesta reaparició ha tornat a sacsejar la vida de tots els personatges i sobretot la de Laura Fonts, directora de la seu de l'empresa a Barcelona i enemiga des de sempre de la Patrícia, que es troba involucrada de nou en un judici, aquest cop per assassinat.\nObrim doncs l'AGENDA JUDICIAL per seguir, jornada a jornada, el desenvolupament d'aquest judici tot llegint les transcripcions de les declaracions dels diferents testimonis. La nostra feina és fer de jurat i encertar el veredicte correcte...\nAGENDA JUDICIAL - JORNADA 4\nDECLARACIÓ DE JOAN JORNET\n- Vostè regenta un quiosc davant l'edifici on van passar els fets?.\n- Sí, senyor.\n- Expliqui què va veure aquell dia.\n- Com cada dia, jo era treballant al quiosc. A mig matí, vaig veure arribar un cotxe blau que va aparcar gairebé al davant. En va sortir una dona que em va semblar reconèixer i que va entrar ràpidament al portal de l'edifici de l'altre costat de carrer. En un primer moment, em vaig pensar que m'havia confós perquè, si la dona era la que jo em pensava, era molt estrany veure-la per aquell barri. Per això vaig procurar estar al cas i, certament, quan uns deu minuts més tard va tornar a sortir vaig confirmar que era ella: la senyora Vicepresidenta Directora General de la «Harper & Sukuda» en persona, na Laura Fonts.\n- Pot dir quina hora era?.\n- No vaig mirar el rellotge. Però em ve present que en el mateix moment que l'acusada sortia per la porta de l'edifici, la senyora Enriqueta que viu al tercer pis treia el cap per la finestra del seu menjador. No sé si ella podria contestar més exactament la pregunta, jo només li puc dir que recordo que quan vaig veure la senyora Fonts ja feia una estona que havia acabat de despatxar la colla d'alumnes de l'escola de la cantonada que cada dia venen al quiosc aprofitant l'esbarjo que tenen al matí, això vol dir que era més tard de dos quarts de dotze. I és clar, també havia de ser abans de dos quarts de dues, que és l'hora que tanco el quiosc. Em sap greu no poder ser més precís.\n- No pateixi, tampoc és una qüestió de tanta importància. Hi ha un altre tema, en canvi, que sí que pot tenir molt més interès i que cal que ens aclareixi. Digui'ns, senyor Jornet, com pot estar tan segur que la dona que va veure era la Laura Fonts?. Que la coneix?\n- I tant que la conec. Ella segurament no se'n recordarà de mi però ens vam conèixer uns anys enrere quan em van convidar a la festa d'inauguració de la nova seu a Barcelona de la seva empresa.\n- El van convidar a la festa privada d'inauguració de la seu d'una multinacional tecnològica?. Però vostè ens ha dit que porta un quiosc, no?. No entenc quina relació pot tenir amb la «Harper & Sukuda Corporation»?\n- Ho entendrà de seguida, no pateixi. En Lluís Jornet, el que va ser el secretari de Laura Fonts i ara està (i seguirà estant uns quants anys més) tancat a la presó per homicidi, és el meu nebot...\nI fins aquí l'extracte de la jornada judicial d'avui, dilluns escoltarem un nou testimoni...\nPodeu repassar les declaracions anteriors en els següents enllaços:\nPrimera Jornada - Declaració de Laura Fonts\nSegona Jornada - Declaració de Marta Soler\nTercera Jornada - Declaració d'Antoni Roig\nAmb el que hem llegit fins ara, potser no teniu encara totes les dades que us permetin fer com cal la vostra feina de membre del jurat. Tot i així podeu dir el que us sembli als comentaris del post. Estan moderats per si algú encerta el veredicte abans d'hora però aniré publicant així que pugui la resta del que em dieu. Recordeu que no es tracta de descobrir les circumstàncies de la mort de Patrícia de Folgueroles (encara que si algú ho fa, millor que millor) sinó trobar les proves que inculpen o exculpen l'acusada del crim, na Laura Fonts. Sort!\nEtiquetes de comentaris: 2500, ESPECIAL\nLa declaració d’avui no ajuda ni interfereix en la meva teoria, per tan dia perdut...\nEl que més m’estranya de tot això es que va trobar aparcament gairebé al davant, això sembla una pel·lícula!\nPer cert, quantes declaracions tenim en total?\nTenim en Lluís, en Joan, per tan ara només falta en Kilian xD\nPONS: Sembla que la declaració d'en Joan Jornet no et fa desdir de la teva teoria (que fas bé de no dir quina és perquè així puc publicar el teu comentari) però que tampoc t'ha ajudat a trobar cap prova que la recolzi... i és tracta d'això, ja ho saps.\nEn fi, i contestant la teva última pregunta, encara tens un parell d'oportunitats per fer-ho. Falten només dues jornades per acabar el judici. Després del descans pel cap de setmana, dilluns llegirem l'extracte de la declaració d'un nou testimoni (que ja puc avançar que no serà en Kilian Jornet :-D) i dimarts la causa quedarà vista per sentència.\nPD: Ben vist això de l'aparcament. ^_^\nEl parentiu d'aquest testimoni dóna a què pensar. Sembla que al voltant d'aquest delicte s'hi ha construït una subtil teranyina.\nCONSOL: A veure si, al final, aconseguiu treure'n l'entrellat. :-)\nPer més que rellegeixo no trobo cap indici de prova concloent, només suposicions i teories, El quiosquer sembla un d'aquests personatges de la novel·la negra que es fan aparèixer per distreure l'atenció del moll de la qüestió.\nPenso com en PONS, aquesta declaració no em fa canviar la meva idea... Tan sols confirma que la LAURA va anar a casa de la PATRÍCIA i això ja m'ho creia :-)\nEn tot cas, el que se'm fa molt estrany és que en LLUÍS JORNET anés a una festa privada de la HARPER & SUKUDA amb el seu oncle... No em sembla lògic. Tindria alguna raó especial en LLUÍS JORNET per convidar l'oncle? Ell tenia un càrrec important, era secretari d'una vice-presidenta de la companyia però d'aquí a portar-se "el tiet"...\nEns vols despistar amb això, MAC? :-DDD\nALFONSO: Pensa que el judici encara no s'ha acabat. Potser les properes compareixences de testimonis us permetran passar de les suposicions a les certeses... o potser no. ;-)\nASSUMPTA: Bé doncs, almenys ha servit per confirmar el que pensaves... això està bé, no?. ;-)\nSi que no sembla gaire normal la presència d'en Joan Jornet a aquella festa. Jo tinc una teoria, a veure que et sembla. Les invitacions eren pel titular i un acompanyant, en LLuís (que en aquella època no tenia parella) va pensar que podia aprofitar per convidar a un familiar... i qui millor que el tiet Joan que sempre li ha agradat molt aquest món de la tecnologia. :-)))\nDespistar?. Jo?. :-DDD\n1000 (32) 1500 (2) 2000 (52) 2500 (8) 500 (8) ALTRES (282) ANAGRAMA (48) blogosfera (283) difícil (661) encreuat (18) encriptades (11) ENDEVINALLES (920) ESPECIAL (70) fàcil (1179) General (18) homenatge (20) jeroglífic (100) JocLiterari (105) lateral (344) lletres (95) llibres (16) lògica (306) matemàtic (461) MENTALS (920) PARCIAL (58) PASSATEMPS (65) peces (12) QUISOC (24) REFRANYER (95) RelatsConjunts (78) SENSE SOLUCIO ENCARA (23) SOLUCIONAT (2260) sopa (24) vida (31) VISUAL (106)\nLA TRIMBOLERA DESCANSA\nL’usurpador, d’Àngels Moreno\nEl pitjor atlas del món (3)\nA punt per l'Horiginal\nRefranyer Jeroglífic 095\nCas típic 2680: noi li agrada noia, noi li agraden els edulcorants artificials\nNosaltres dos i la República\nUn cau d'escurçons. Andrea Camilleri\nTORNARAN LES HEURES ESCARLATES\n► de setembre 2017 (11)


Noves instal·lacions i molta màgia en la tornada a escola a Quart de Poblet | Valencia Extra\nEl curs escolar a Quart de Poblet arranca amb noves instal·lacions, la major part de les obres de millora acabades i molta màgia. Els més de tres mil alumnes i alumnes matriculades en els centres educatius del municipi Quart de Poblet, alguns amb la pauta de vacunació contra la covid completa, tornen a les aules amb molta il·lusió i amb les mesures anti covid apreses. És el tercer curs escolar en un context de pandèmia i se saben el protocol sanitari millor que les taules de multiplicar. En el CEIP La Constitución tots estaven contents. La directora i l’equip docent han rebut als xiquets i xiquetes amb barrets daurats, corbatins de lluentons i una vareta màgica. “Tant de bo la màgia faça desaparéixer la covid definitivament”, assenyala Marina Barrios, cap d’estudis. La idea de rebre als xiquets i xiquetes amb màgia ha partit de la directora, Cristina Sastre, que ha aconseguit que franquejaren la porta d’escola amb un somriure. A més, durant el matí han preparat moltes activitats màgiques per a amenitzar la volta a les aules. “Tinc ganes de jugar i de veure als meus amics”, era la frase més repetida aquest matí.


Benavent de Segrià aprova l’expedient de la segona fase del projecte del Poliesportiu municipal, que preveu el cobriment lateral — Ajuntament de Benavent de Segrià\nBenavent de Segrià aprova l’expedient de la segona fase del projecte del Poliesportiu municipal, que preveu el cobriment lateral\nBenavent de Segrià aprova l’expedient de la segona fase del projecte del Poliesportiu municipal, que preveu el cobriment lateral El ple també va donar llum verda al canvi del sistema de reparcel·lació del sector urbanístic SAU-2 a la modalitat de cooperació, que permet avançar en el projecte d’equipaments lúdics https://www.benaventdesegria.cat/actualitat/noticies/benavent-de-segria-aprova-l2019expedient-de-la-segona-fase-del-projecte-del-poliesportiu-municipal-que-preveu-el-cobriment-lateral https://www.benaventdesegria.cat/actualitat/noticies/benavent-de-segria-aprova-l2019expedient-de-la-segona-fase-del-projecte-del-poliesportiu-municipal-que-preveu-el-cobriment-lateral/@@download/image/Poliesportiu municipal Benavent.png\nEl ple també va donar llum verda al canvi del sistema de reparcel·lació del sector urbanístic SAU-2 a la modalitat de cooperació, que permet avançar en el projecte d’equipaments lúdics\nL’Ajuntament de Benavent de Segrià va aprovar per unanimitat durant l’últim ple, celebrat el dilluns 11 de maig, l’expedient de contractació de l’obra del cobriment lateral del Pavelló poliesportiu, que correspon a la segona fase de les obres d’aquest equipament. Amb un pressupost de 148.000 euros, es preveu que les obres, que ara han de ser licitades, comencin durant l’estiu.\nEs tracta d’una obra molt reclamada, ja que la població no disposava d’un espai d’aquestes característiques fins que fa un any es va executar la primera fase del projecte del Poliesportiu. Durant aquest temps, ja s’ha fet ús del recinte, que ha acollit diferents actes i activitats esportives.\nD’altra banda, al ple del dilluns també es va aprovar el canvi del sistema de reparcel·lació del sector urbanístic SAU-2 a la modalitat de cooperació, que permet avançar en el projecte del parc infantil, les piscines municipals i la pista de pàdel. Aquesta reparcel·lació permetrà al consistori poder disposar dels més de 8.000 metres quadrats destinats a equipaments. En aquest punt, el grup municipal d’ERC va votar en contra.\nDurant el ple, també es va nomenar Carlos Panadés com a nou Jutge de Pau i Felix Magrí com a substitut.\nAixí serà el Poliesportiu amb la fase 2 Descarrega\nAixí serà el Poliesportiu amb la fase 2


La vaca sorda: L'Étranger\nPublicat per Jordi Marron a les 23:01\ntots som étrangers en un lloc o altre, o sigui que, sí, s'ha de ser molt ase, o tenir una panada mental considerable. i t'ho dic després d'haver hagut de mantenir dues converses amb el representant de PxC al meu ajuntament. ai!\nostres!, per sort jo encara no m'he hagut de veure en aquesta tesitura.. suposo que m'hauria de reprimir les ganes de dispensar collejas.. i et va donar algun argument més enllà de la propaganda??\nBé, diguem que parafrasejant-los, i fent bo allò de "primer els de casa", prenc el refrany tan nostrat que diu "d'on no n'hi ha no en pot rajar" i ja t'ho he dit tot, oi? ;)\nEl de "L'Etranger" és un dels principis de novel·la més coneguts:\nBrian, veig que tu sí que tens la sort de poder llegir Camus en francès.. el meu francès macarronique només em serveix com a molt pel petit príncep!!


L'Ambaixada espanyola convoca les proves liures per obtenir el títol de batxillerat - FÒRUM.ad\nL’Ambaixada espanyola convoca les proves liures per obtenir el títol de batxillerat\nOn: 16/03/17 16:30\nLa Conselleria d’Educació de l’Ambaixada espanyola a Andorra ha convocat les proves lliures per a l’obtenció del títol de batxillerat per a persones més grans de 20 anys, o que els compleixin durant aquest any 2017, segons informa l’Ambaixada espanyola. Les proves es realitzaran els dies 24 i 25 d’abril i el període per formalitzar la inscripció finalitza el 24 de març.\nLes proves lliures per a l’obtenció del títol de batxillerat per a persones més grans de 20 anys o que els compleixin durant aquest any 2017 han estat convocades per la Conselleria d’Educació de l’Ambaixada d’Espanya a Andorra, i es realitzaran els dies 24 i 25 d’abril. Les persones interessadees no poden estar cursant estudis de batxillerat en cap de les modalitats, ja sigui en règim ordinari, presencial en torn nocturn o a distància.\nCal que tinguin també la nacionalitat española i residir temporalment o habitualment a Andorra. No obstant això, també es poden presentar les persones que no tinguin la nacionalitat española però que resideixin al país i hagin cursat abans estudis reglats del sistema educatiu espanyol. El termini d’inscripció per a les proves finalitza el 24 de març. Per a més informació i per a la formalització de la matrícula cal adreçar-se a la Conselleria d’Educació de l’Ambaixada espanyola, al carrer Prat de la Creu, 34 de la capital.\nPrevious Post: El PS demana a patronals i a grups parlamentaris a fer aportacions per millorar la llei d’emprenedoria\nNext Post: El Govern finalitza les reunions per informar sobre l’acord de competències i transferències